FTN: Počeo Sajam poslovnih mogućnosti | Fakulteti\nOtvaranje Dunavske zimske škole 16/03\nDokumenta potrebna za prijavu za prijemni 20/06\nEkološka svest 24/07\nNa Fakultetu tehničkih nauka u Novom Sadu se danas i sutra, održava 12. po redu Sajam poslovnih mogućnosti i stručnih praksi – KONTEH, kada će svoje mogućnosti zapošljavanja studentima FTN-a predstaviti kompanije iz oblasti IT-ja.\nDvanaesti Sajam poslovnih mogućnosti i stručnih praksi КONTEH najavljen je danas na konferenciji za novinare u Gradskoj kući. Prisutnima se tom prilikom obratio član Gradskog veća za privredu Milorad Radojević koji je istakao da Grad prepoznaje značaj tog događaja čiji je cilj zapošljavanje mladih.\nOve godine generalni pokrovitelj Sajma je kompanija Vega IT Sourcing, koja se bavi razvojem softverskih rešenja za strane klijente. U toku Sajma, kompanije izlagači – među kojima se nalaze RT-RK, Naovis, Levi9, Schneider Electric DMS NS, EXLRT, Devoteam, Vivify Ideas, Microsoft, Continental – imaće priliku da predstave svoju delatnost studentima. Neke od kompanija će održati i prezentacije koje će biti otvorene za sve posetioce.\nPrag: Beogradski studenti među najboljima u Evropi\nKrenuo "Karavan omladinskog preduzetništva"\nOd petka novo rukovodstvo Univerziteta u Beogradu\nIspunjavamo želje: Sajam turizma od 27. februara od 2. marta\nPreliminarne rang liste - Mašinski fakultet Beograd\nMinistar prosvete na strani studenata


Pregled prošlonedeljnih aktivnosti javnih komunalnih preduzeća u Somboru - www.025.rs\nwww.025.rs / SOMBOR / Pregled prošlonedeljnih aktivnosti javnih komunalnih preduzeća u Somboru\nTokom prethodne sedmice, radnici Odeljenja za mehanizaciju i održavanje JKP „Zelenilo“ Sombor, vršili su popravku urbanog mobilijara u Rokovačkoj šumici. Takođe, prema prijavi od strane građana preko aplikacije „Prijavi problem“, izvršena je i popravka klupe na šetalištu kod Pika. JKP „Zelenilo“ apeluje na neodgovorne građane da ne uništavaju sredinu u kojoj žive. Takođe, nastavljene su i redovne aktivnosti orezivanja drvoreda prema nalozima koje izdaje Odeljenje za komunalne delatnosti Grada Sombora. Radnice iz RJ „Održavanje parkovskog zelenila“ radile su na uređenju cvetnih površina na više gradskih lokacija. Zaposleni na poslovima „Održavanje javne rasvete“ prema prijavi kvarova na javnoj rasveti od strane građana, izvršavali su zamenu dotrajalih sijalica. Prijava kvarova može da se izvrši putem broja telefona JKP 025/417-001, lokal 131, ili putem mejl adrese: javna.rasveta@zelenilosombor.co.rs\nRadnici angažovani na poslovima održavanja vodovodne mreže grada Javnog komunalnog preduzeća „Vodokanal“, sanirali su kvar na vodovodnoj mreži koji se dogodio u Somboru, u Pinkijevoj ulici, dok su radnici angažovani na poslovima održavanja vodovodne mreže naseljenih mesta, sanirali kvar na vodovodnoj mreži koji se dogodio u naseljenom mestu Telečka, u ulici Petefi Šandora ispred kućnog broja 52. Zaposleni u sektoru Održavanje kanalizacione mreže, nastavili su sa radovima na održavanju prepumpnih stanica, te je izvršena zamena pumpi na prepumpnim stanicama na Bezdanskom putu iz pravca Sombora i u Šikari.\nU naseljenom mestu Bački Breg, radnici JKP “Prostor” Sombor vršili su radove na uređenju javnih zelenih površina. Ovom prilikom, pokošena je trava u centru naseljenog mesta..


Dešava se da se ljubav na prvi pogled završi onako kako je i počela, iznenada i veoma burno, ili da se veza koja je izgrađena na prevari okonča prevarom. Samo površne i lakomislene osobe idu iz jedne veze u drugu, nikada se ne pitajući šta zaista žele, kakvog partnera traže i šta to nije funkcionisalo u poslednjoj vezi ili u svim prethodnim. Posle svakog raskida potreban nam je period dubokog razmišljanja koji nam pomaže da bolje shvatimo šta nam se upravo dogodilo. Osobe koje potiskuju i guše negativna osećanja nisu u stanju da se uhvate u koštac sa bolom, samoćom, razočaranjem i frustracijom bilo koje vrste. Stoga slobodno plačite – nije sramota tugovati.\nE, sad, koliko vremena treba da biste se zalečili posle raskida? Vreme leči sve i normalno je da ako je veza duže trajala i bila emotivnija treba i više vremena da ponovo stanete sigurno na svoje noge. Ipak, ima i onih koji tvrde da nije toliko važno koliko je veza trajala, već koliko su jaka bila uzajamna osećanja. Da biste preboleli vezu koja je trajala od dve do tri godine, najverovatnije će vam biti potrebno oko šest meseci, dok se kraće veze uglavnom prežale posle nekoliko nedelja. Svi se, međutim, slažu da nije dobro biti opsednut prošlošću i vezivati se za uspomene jer se na taj način samo pojačava osećanje neuspeha i gubi se samopoštovanje. Mada nekima pomaže da odmah pobacaju sve zajedničke fotografije i predmete koji ih podsećaju na bivšu, ova mera nije uvek delotvorna. Uspomene se ne mogu tek tako izbrisati.\nZato se trgnite, pokrenite, promenite svoje navike i prepustite vremenu da učini svoje. Pronađite zanimljiv hobi, izlazite, posećujte nova mesta, proširite krug poznanika, ali pažljivo birajte društvo. Radije izađite sa starim prijateljima ili se posvetite nečemu što vas je oduvek zanimalo, a niste imali vremena da se u tome okušate ranije.


1. februar 2013. Predsednik Narodne skupštine u razgovoru sa Delegacijom Odbora za evropske poslove Parlamenta Finske\nPredsednik Narodne skupštine Nebojša Stefanović je izrazio zahvalnost Finskoj na pomoći u procesima evrointegracija Srbije i naglasio da se nada da će Srbija u junu dobiti datum za početak pregovora sa Evropskom unijom, ocenivši da je Srbija ispunila uslove za početak pregovora.\nStefanović je dodao kako visoko ceni doprinos Finske u dostizanju evropskih ciljeva Srbije i obavestio goste o zakonodavnoj aktivnosti, posebno onoj koja se odnosi na usaglašavanje domaćeg zakonodavstva sa evropskim, odnosno o usvojenim sistemskim zakonima, poput onog o Javnim nabavkama, koji doprinose strateškim ciljevima novog saziva parlamenta i Vlade, borbi protiv korupcije. Ocenivši intenzitet te borbe kao snažan, Stefanović je dodao da takav odnos prema korupciji pomaže Srbiji da ispuni još jedan od svojih strateških ciljeva – privlačenje stranih investicija kroz stvaranje klime i uslova za sigurno poslovanje u Srbiji.\nBilateralna saradnja je jedan od prioriteta i u radu parlamenta, posebno kroz odbore, kao i otvorenost parlamenta i njegova kontrolna uloga u odnosu na izvršnu vlast, naglasio je Stefanović, dodajući da bi razvijanje kapaciteta Skupštine, posebno rada odbora, trebalo da se ostvaruje i uz preuzimanje iskustava drugih parlamenata, poput finskog.\nKao jednu od uloga parlamenta u bilateralnoj saradnji, Stefanović je posebno naglasio podsticaj koji se vrši kroz međunarodne aktivnosti za jačanje ekonomske saradnje sa drugim državama, dok su, prema njegovim rečima ekonomski prioriteti oblasti poljoprivrede, energetike i infrastrukture, koje bi, prema njegovom mišljenju, bile zanimljive i za finske investitore.\nPredsedica odbora za evropske poslove finskog parlamenta Miapetra Kumpula – Natri naglasila je da u finskom parlamentu postoji tradicija podrške i pomoći parlamentima zemljama kandidatima za Evropsku uniju. Ona je izrazila zadovoljstvo uspešnim programima u kojima učestvuje Finska, kao i nivoom bilateralnih, posebno parlamentarnih odnosa dve zemlje, dodavši da se očekuje poseta delegacije srpskog parlamenta Finskoj u neposrednoj budućnosti.\nFinsku delegaciju je posebno interesovao položaj žena u srpskom parlamentu i njihovom opštem uključivanju u politički život.\nPredsednik Stefanović je obavestio delegaciju da jednu trećinu poslanika u parlamentu čine žene, kao i da neke od najvažnijih skupštinskih odbora predvode predstavnice pozicionih i opozicionih poslaničkih grupa. Stefanović je, sa druge strane, ocenio da još uvek ima dosta mesta za jačanje uticaja žena i u samom parlamentu, ali i u političkom životu zemlje, navodeći neke od pozitivnih primera.


BEOGRAD – Kompanija Carnex je u cilju borbe protiv gladi i u želji da maksimalno odgovori na potrebe zajednice u kojoj posluje donirala 7,6 tona proizvoda Banci hrane, sa kojom već godinama sarađuje, i tako obezbedila još oko 40.000 obroka za najugroženije kategorije stanovništva.\nZajedno sa ovom donacijom, samo u poslednje tri godine, Carnex je donirao oko 67 tona proizvoda, u vrednosti oko 280.000 evra, i time obezbedio bar jedan obrok za oko 400.000 ljudi, saopštio je Carnex.\n„Pomoć zajednici i podrška aktivnostima protiv rasipanja hrane deo su naše misije da, koliko god možemo, omogućimo bar jedan siguran obrok za što više ljudi. U tome nam je partner Banka hrane, koja sarađuje sa više od 250 raznih organizacija i socijalnih ustanova širom Srbije, i logistički može da organizuje da pomoć stigne do svakog kome je potrebna“, poručuju iz kompanije.\nKao društveno odgovorna kompanija, Carnex je od samog početka posvećen očuvanju žvotne sredine i podršci aktivnostima za povećanje kvaliteta života zajednice.\nNa lokalnom i nacionalnom nivou kompanija redovno pomaže donacijama zdravstvu, ali i različitim, kulturnim, obrazovnim i sportskim organizacijama, u cilju stvaranja boljeg standarda života.\nDeo društvene odgovornosti kompanije jeste energetska efikasnost i zaštita životne sredine.\nCarnex je jedna od prvih kompanija uopšte koja je prepoznala važnost problema otpadnih voda i još 2012. investirala više od 2,5 miliona evra u izgradnju sistema za prečišćavanje otpanih voda.\nDanas se potpuno prečišćena voda odgovarajućeg kvaliteta ispušta u Deltu I-64 Velikog bačkog kanala.


Svetski standardi nastave u Savremenoj: Usvojena nova strategija obrazovanja | Savremena gimnazijaSavremena gimnazija\nSeptember 17, 2020 Comments Off on Svetski standardi nastave u Savremenoj: Usvojena nova strategija obrazovanja\nSavremena gimnazija, kao deo LINK Educatonal Alliance, usvojila je novu strategiju obrazovanja.\nOva jedinstvena strategija povezuje višegodišnje iskustvo u inovativnoj nastavničkoj praksi i uputstva za unapređenje savremenog procesa učenja i nastave koje je objavilo Odeljenje za međunarodne ispite Univerziteta u Kembridžu (Cambridge Assessment International Education), imajući pri tome u vidu preporuke Ministarstva prosvete, nauke i tehnološkog razvoja za postupanje u uslovima pandemije virusa COVID-19, aktuelne globalne modele i tendencije u obrazovanju, kao i preporuke Evropske unije.\nU fokusu strategije: Sveobuhvatni razvoj dece\nU središtu ovog modela nastave je sveobuhvatni razvoj deteta, čime se podstiče akademski uspeh, ali i formiranje zdrave ličnosti. Proces učenja treba da uključi razvoj veština i karaktera, kao i razvoj digitalnih kompetencija učenika, ali i nastavnika. Nova strategija se fokusira na uspešne primere pedagoško-psihološke prakse obrazovnih sistema kao što su finski ili singapurski, a koji su se pokazali efikasnim u realizaciji digitalno orijentisane nastave u kombinaciji sa razvojem ličnosti deteta.\nEvaluacija kao instrument za unapređenje kvaliteta nastave\nKorišćenje onlajn-nastave u pedagoško-psihološke svrhe je doživelo značajne inovacije jer sada podrazumeva analizu snimanih časova, što nastavnicima omogućava da se kroz samokritičnost i samorefleksiju prilagode obrazovnim potrebama učenika, ali i da unaprede sopstvene pedagoške, psihološke, tehničke i druge kapacitete. Tim psihologa i pedagoga pruža konstruktivnu podršku u refleksivnom procesu i zajedno sa nastavnicima analizira šta je tokom časa bilo dobro primenjeno, a šta je potrebno unaprediti, tako da će pedagozi, psiholozi i nastavnici biti u mogućnosti da dobiju povratne informacije o svom radu, kao i smernice za njegovo unapređenje.\nKreativna interdisciplinarna projektna nastava\nU organizaciji projektne nastave, nastavnici dobijaju slobodu da izađu van klasičnih okvira i da u svojim virtualnim i realnim učionicama pronalaze kreativne načine za oplemenjivanje nastave i motivaciju učenika. Sa druge strane, učenici mogu sami da kreiraju projektne zadatke u konsultaciji sa nastavnicima i da formiraju interdisciplinarne timove, u okviru kojih dobijaju ocene ponaosob i kao celina. Savremeni gimnazijalci su tokom prethodne školske godine sa velikim entuzijazmom i vrlo uspešno učestvovali u izradi različitih interdisciplinarnih projekata, koji su kod njih podstakli kreativnost, preduzimljivost i istraživački rad.\nJedinstvena savremena platforma za učenje na daljinu\nZahvaljujući LINKgroup Distance Learning platformi, koja predstavlja prvi i najsavremeniji sistem za učenje na daljinu u Srbiji, nastava se u Savremenoj gimnaziji odvija neometano. Učenici i roditelji mogu da prate časove sinhrono ili asinhrono, što je velika prednost u vreme pandemije, a snimci časova su dostupni u arhivi, tako da se mogu gledati u bilo koje vreme i u bilo kom delu sveta. Učionica bez vremenskih i geografskih ograničenja je vizija obrazovanja koja se u Savremenoj ostvaruje već sada.\nDistance Learning platforma, pored toga što pruža podršku učenicima, nastavnicima i roditeljima u praćenju nastave putem Live stream-a, predstavlja i dobar alat za praćenje napretka učenika kroz domaće zadatke. Ovaj sistem je podržan sistemskim imejlovima kojima se učenici i roditelji obaveštavaju o rokovima za predaju domaćih zadataka, kao i o tome da li je domaći predat u datom roku ili ne. Sistem je povezan i sa SMS-ovima koji učenike i roditelje podsećaju na školske obaveze. Učenici i profesori koriste svoje laptopove i računare, ali i pametne telefone i tablet uređaje, iOS i Android aplikacije. Utisci učenika i njihovih roditelja o nastavi na daljinu realizovanoj u Savremenoj tokom vanrednog stanja potvrđuju da su, uprkos izazovnim novim okolnostima, kvalitet nastave i razmena znanja ostali na istom nivou.\nŠkolski dan u Savremenoj prilagođen novim okolnostima\nZa sam povratak u školu neophodne su posebne mere. Nastava se odvija u dva ciklusa, od 8:15 do 10:30 i od 12:10 do 15:00 časova.\nNovi model obrazovanja, kao i standardi u procesu učenja koje je postavio Univerzitet u Kembridžu, podrazumeva socijalno-emocionalno učenje i pružanje podrške učenicima kroz razne radionice, grupne sastanke i razgovore „jedan na jedan”, sa ciljem da im se olakša prevazilaženje trauma i navikavanje na nove rutine učenja, druženja i ophođenja u školi generalno. Uz to, kreirani su modeli koji se odnose na reorganizaciju nastave, obaveštavanje roditelja i učenika o preventivnim aktivnostima koje treba sprovoditi.\nKako bi roditelji i učenici uvek bili informisani o svim pojedinostima, posebno tokom perioda adaptirane nastave, svakodnevno bivaju obavešteni putem sistemskog e-maila. Obaveštenja o školskom gradivu učenici mogu dobijati i putem konsultacija pre ili posle časova, što će skratiti vreme koje bi morali da provode za kompjuterom, a nastavnicima omogućiti da efikasno intervenišu i daju smernice tamo gde je to potrebno.\nPočetak školske godine i lepo vreme treba iskoristiti za nastavu van škole, koja se u Savremenoj gimnaziji, sad već tradicionalno, sprovodi kroz koncept „Učionice bez zidova”. Prilikom organizovanja događaja grupe su male, nema aktivnosti koje mogu dovesti do kapljičnog širenja, niti aktivnosti koje podrazumevaju bliski kontakt.\nSve novine koje strategija podrazumeva su u potpunosti usaglašene sa preporukama Ministarstva prosvete, nauke i tehnološkog razvoja u vezi sa koronavirusom.\nDodatak savremenoj organizaciji nastave: Radionice u skladu sa Kembridž pristupom\nVažan aspekt nove obrazovne strategije jesu radionice i savetodavni rad. U okviru radionica obrađuju se različite teme kao što su društvene vrednosti, etičnost, solidarnost, uzajamna podrška, prihvatanje različitosti i slično. U skladu sa preporukama Odeljenja za međunarodne ispite Univerziteta u Kembridžu (Cambridge Assessment International Education), u središtu je koncept socijalno-emocionalnog učenja u online okruženju. Kroz razne strategije opuštanja i koncentracije, učenici se upoznaju sa oslobađanjem od stresa, preispitivanjem odluka i kontroli svojih osećanja („mindfulness” radionice). Savremena gimnazija je tokom vanrednog stanja uspešno oformila onlajn učionicu pedagoško-psihološke službe koja je učenicima bila stalno na raspolaganju, kako bi im odgovorila na sva pitanja, pomagala da se izbore sa svojim strahovima, ali i da na najbolji način iskoriste novu situaciju.\nUčenje putem onlajn-platforme, tokom vanrednog stanja, podrazumeva i programe specijalno dizajnirane da socijalno-emocionalno učenje podignu na viši nivo. Jedno od kreativnih rešenja jesu i onlajn klubovi/sekcije, gde učenici mogu da snimaju sebe, a onda da proces rada okače na veb-sajt. Projekat je unapred dogovoren i osmišljen i učenici za tu priliku mogu da koriste sredstva koja imaju kod kuće da bi eksperimentisali i doprinosili deljenju znanja. Tako je, na primer, sekcija „English TEA (Teaching, Entertainment, Advancement) Time” uspela da zanimljivim temama podstakne učenike da u vanrednim uslovima budu redovniji i raspoloženiji za razgovor na engleskom nego tokom redovne nastave.\nNova strategija: Garancija uspeha u promenjenim okolnostima\nNova strategija obrazovanja je kreirana na osnovu analize informacija sakupljenih prilikom realizacije nastave u vanrednom stanju, tako da je zasnovana na opipljivim parametrima, a zamišljena sa vizijom unapređenja ljudskih, materijalnih i organizacionih kapaciteta kako bi se postigao maksimalni učinak.\nSavremenim programom, prilagođenim najaktuelnijim potrebama i zahtevima savremenog školstva, nova strategija obrazovanja pokazuje da Savremena gimnazija može da odgovori na višestruko zahtevne standarde nastave. Uzimajući u obzir višegodišnje iskustvo u izvođenju nastave i savremena rešenja koja su usklađena sa svetskim standardima, usvojena strategija obrazovanja garantuje uspeh.


RTS :: "Proširenje EU važno za stabilnost i bezbednost"\nPolitika "Proširenje EU važno za stabilnost i bezbednost"\n"Proširenje EU važno za stabilnost i bezbednost"\nponedeljak, 11. jun 2018, 17:42 -> 17:47\nPotpredsednik Vlade i ministar spoljnih poslova Ivica Dačić izjavio je da politika proširenja Evropske unije predstavlja jedan od najvažnijih instrumenata EU, ne samo u stabilizaciji regiona i pomoći postizanju ekonomskog prosperiteta, već i postizanju stabilnosti i bezbednosti EU kao celine.\n"To je, nadam se, nedvosmisleno potvrđeno još jedanput na nedavno okončanom Samitu u Sofiji činjenicom da je punopravno članstvo u EU jedina strateška opcija za partnere na Zapadnom Balkanu", rekao je Dačić na godišnjem sastanku ministara inostranih poslova država članica Centralno-evropske inicijative (CEI) koji se održava u Splitu.\nMinistar je istakao da se Srbija pokazala kao ravnopravan i pouzdan partner EU u prethodnim godinama izrazivši zadovoljstvo što je to prepoznato, imajući u vidu značajnu političku posvećenost koja je u to uložena.\nPrema njegovim rečima, Srbija je posvećena procesu pristupanja EU, u okviru kojeg je do sada otvorila 12 pregovaračkih poglavlja i cilju da ih otvori što više u što kraćem vremenu, kako bi celokupan državni aparat mogao da bude usredsređen ka ključnom i jedinstvenom cilju, a to je punopravno članstvo u EU.\n"Nama, kao i ostalima na Zapadnom Balkanu, od neprocenjive je važnosti da se proces integracija, koji je prvenstveno proces dugih i teških reformi, nastavi nesmetano, uz očekivanje da će nedvosmislena podrška i razumevanje dolaziti od svih članica EU. Napredak svakog od nas pojedinačno u procesu EU integracije ima pozitivan efekat i na ostale u regionu", istakao je ministar.\nDačić smatra da pored zalaganja za stabilnost u regionu, svi zapravo rade na održivosti i napretku ekonomija.\nZnačajni rezultati Srbije\nU tom kontekstu je naveo da je Srbija ostvarila značajne pozitivne rezultate u prethodnoj godini.\n"Stopa nezaposlenosti je smanjena sa gotovo 26 posto na današnjih 13, a nezaposlenost među mladima sa 51 na 33 procenata. Svi se u regionu suočavamo sa 'odlivom mozgova', ali očekivani ekonomski rast za naredni period i planirane strane investicije, stvoriće, možemo biti sigurni, i mogućnosti za zapošljavanje, naročito mladih", napomenuo je Dačić.\nSa druge strane, kako je ukazao, govoriti o održivoj stabilnosti nemoguće je bez prepoznavanja zajedničkih interesa i pune podrške regionalnoj saradnji, koja je, kako sam već napomenuo, jedan od ravnopravnih stubova naše spoljne politike.\nOn je istakao da u pružanju doprinosa jačanju regionalne saradnje, Srbija posebnu pažnju pridaje aktivnostima u okviru takozvanog "Berlinskog procesa", napominjući i da se najozbiljnije priprema za predstojeći Samit u Londonu, koji će pored, kako je naveo, već uhodanih tema, pokrenuti i pitanje bezbednosti, i regionalnu povezanost u tom smislu.\nOsvrnuo se i na pitanje bezbednosti, ukazujući da su "napuštanje multilateralizma, sukobi na granicama Evrope, jačanje desničarskih pokreta, populizma i opšta radikalizacija i banalizacija političke scene, terorizam koji i dalje opstaje i pored poraza Islamske države, migracije, izlazak Ujedinjenog Kraljevstva iz EU, samo neke od opomena koje podsećaju na neophodnost da Evropa i Evropska unija jačaju i ujedinjuju se, kako bi ostvarile zajedničke interese na kontinentu i prema spoljnom svetu".\n"Migrantska kriza se ponavlja sa novim izazovima"\nŠto se tiče migracija, Dačić je ukazao da se kriza ponavlja, ne u istom obimu, niti istog intenziteta, ali sa novim talasima, rutama i izazovima.\n"Čak i ako ne utiče ponovo na Srbiju direktno, spremni smo da nastavimo sa konstruktivnom saradnjom i da radimo zajedno sa svima vama u rešavanju ovog zajedničkog problema", poručio je šef srspke diplomatije.\nOn je istakao da pripadnost CEI, koja predstavlja okvir za unapređenje regionalne saradnje i bržu evropsku integraciju, za Srbiju je veoma značajno, naročito u svetlu pregovora o pristupanju EU.\n"Bez obzira na druge formate i organizacije, CEI je uspela da ostane aktuelna. Srbija i njene institucije, na lokalnom nivou, univerziteti, NVO sektor, prepoznali su u punom obimu kapacitete fondova i poziva za saradnju koji dolaze iz CEI. Potvrda velikog interesa Srbije leži u činjenici i da je, na upravo završenom pozivu CEI za program aktivnosti za saradnju, Srbija dostavila najviše projektnih predloga (21)", napomenuo je Dačić.\n"Poštujući svakako i ne ulazeći u razloge koji su Vladu u Beču opredelili u tom smislu, želeo bih da ukažem na veliki doprinos Austrije, u samoj Inicijativi, ali i šire, dugogodišnjim poznavanjem i iskrenom podrškom koju je, zajedno sa Italijom, uvek iskazivala našem regionu. Nadam se da će, kada se steknu uslovi za to, biti snage i interesa da se ova odluka možda i revidira", zaključio je šef srpske diplomatije.\n1 Veliko interesovanje medija za susret Vučića i Putina\n2 Uvode se predavanja o odbrani za maturante\n3 RTK 2: Pacoli kaže da Kosovo ne može da odbije zahtev SAD\n4 Jasna politička volja Vlade Srbije za borbu protiv korupcije\n5 Poziv Vučiću za Drugi Forum Pojas i put u Pekingu\niznanedjenje To je prava stvar SSSS prvi clan ustava Zar opet


Emirati: Novi kriterijumi za dobijanje dugoročne vize\nIzmenom zakona, stranci stariji od 55 godina mogu da ostanu u UAE ako ispunjavaju makar jedan od tri propisana kriterijuma\nOd iduće godine u Ujedinjenim Arapskim Emiratima (UAE) stupiće na snagu novi zakon kojim će biti omogućeno strancima starijim od 55 godina da ostanu u zemlji i posle prestanka radnog odnosa.\nDa biste i posle penzionisanja dobili dugoročnu vizu na pet godina, neophodno je da u UAE imate imovinu u vrednosti od najmanje dva miliona AED, aktivni mesečni prihod u visini od 20.000 AED ili ušteđevinu u iznosu od najmanje milion AED. U ovim slučajevima vaša viza će biti automatski obnovljena.\nDo sada, UAE je bila destinacija broj jedan za mlade, obrazovane i ambiciozne ljude iz celog sveta koji su želeli da steknu odlično radno iskustvo i relativno brzo naprave uspon u karijeri. Pa ipak, malo je vremešnijih stranaca koji su odlučili da ostanu u ovoj pustinjskoj zemlji, što zbog nostalgije prema domovini, što zbog primamljivih poslovnih ponuda iz zapadne Evrope i Amerike gde je radni vek duži. Takođe, ne bi trebalo zanemariti ni činjenicu da je život u UAE skup, a što se posebno oseti kada nastupi “zlatno doba života” i novčani prilivi prestanu.\nOd 2019. godine sve će biti drugačije, barem za one koji su tokom radnog veka u UAE bili u dobroj finansijskoj situaciji i razmišljali dugoročno. Svi mladi koji su nedavno došli u ovu zemlju i žele da provedu starost na obali Arapskog zaliva, sada znaju šta im je činiti – štednja obezbeđuje udobnu budućnost...\nU junu ove godine iz kabineta premijera UAE šeika Muhameda bin Rašida Al Maktuma saopšteno je da je vlada UAE usvojila niz zakonskih mera u vezi sa viznim režimom. Promena zakonske regulative posebno je obradovala studente, zaposlene koji su privremeno ostali bez posla, kao i turiste - opširnije pročitajte OVDE\nTakođe, proletos su u UAE najavljene reforme koje će obradovati strane investitore, kao i visokoobrazovni kadar, a koje se tiču dobijanja dugoročnih viza - više o ovoj temi pogledajte OVDE\nPovezane teme: Ujedinjeni Arapski Emirati vizni režim penzioneri dugoročna viza stranci finansije ostanak u Emiratima


Privremeno zabranjen i ograničen ulazak strancima iz Rumunije - Dan u Beogradu\nNaslovna » BG svaštara » Obrati pažnju! » Privremeno zabranjen i ograničen ulazak strancima iz Rumunije\nPrivremeno zabranjen i ograničen ulazak strancima iz Rumunije (foto: Peter H / Pihabay)\nNeko drugi 14. mart 2020. Obrati pažnju! Postavite komentar\nPrivremeno je zabranjen i ograničen ulazak strancima iz Rumunije, objavila je Vlada Republike Srbije.\nTo je još jedna od odluka koja se direktno odnosi na sprečavanje širenja virusa korona u našoj zemlji.\nRadi zaštite od unošenja zaraznih bolesti na teritoriju Srbije, stranim državljanima koji dolaze iz Rumunije nadležni organi privremeno će zabraniti, odnosno ograničiti ulazak i kretanje.\nMeđunarodni tranzitni prevoz tereta u drumskom saobraćaju ograničava se na period ne duži od 12 časova od momenta ulaska na teritoriju Srbije.\nPrivremena zabrana ulaska u Srbiju ostaje za strane državljane koji su boravili u Kini, Južnoj Koreji i Švajcarskoj, precizirano je da se ona odnosi isključivo na osobe koje su boravile u kineskoj provinciji Hubej, gradu Degu i provinciji Severni Gjongsang i kantonu Tićino u Švajcarskoj.\nTakođe, ostaje na snazi zabrana privremenog ulaska u Srbiju za strane državljane koji su boravili u Italiji i Iranu.\nTagovibg svaštara covid-19 korona virus obrati pažnju rumunija vlada srbije\nPrethodni Slane palačinke – kad rešite da ulovite muškarca…\nSledeći Fond PIO – preporuke za građane


CEDIS prijatelj Maštanija | CNP\nPočele probe za predstavu “Bure baruta”\nCrnogorski elektrodistributivni sistem (CEDIS) finansijski je podržao Festival narodnih pozorišta – Maštanije.\n„Crnogorsko narodno pozorište realizovalo je prošle godine četiri gostovanja nacionalnih teatara iz regiona sa namjerom da od ove godine ustanovimo Festival narodnih pozorišta koji okuplja relevantne teatarske kuće i njihove najbolje produkcije. Sa zadovoljstvom najavljujemo prvo izdanje Festivala narodnih pozorišta – Maštanije u CNP-u od 30. maja do 8. juna. Ovo izdanje Festivala, kroz šest festivalskih dana, donosi predstave narodnih pozorišta iz svih ex jugoslovenskih republika a naredne godine među učesnicima festivala naći će se najznačajniji nacionalni teatri iz čitavog regiona.\nProšlogodišnja gostovanja narodnih pozorišta označila su i početak saradnje i partnerstva sa CEDIS-om. Ove godine, okupljeni oko Festivala narodnih pozorišta Maštanije, učvršćujemo naše partnerstvo sa zajedničkom misijom da crnogorska pozorišna scena dobije novi kvalitet.\nZadovoljstvo je imati podršku onih subjekata i organizacija koji, poput CEDIS-a, prepoznaju važnost saradnje sa najznačajnijim umjetničkim institucijama u zemlji i afirmacije pozorišne umjetnosti.“ izjavila je Zorana Kralj, direktorica Crnogorskog narodnog pozorišta.\nMarija Jovović, šefica službe za korporativne komunikacije CEDISa, izrazila je zadovoljstvo zbog nastavka saradnje sa Crnogorskim narodnim pozorištem: „Svjesni koliko je kultura značajna za razvoj jednog društva, CEDIS je prepoznao istu kao jednu od oblasti koje su prioritet u našem društveno odgovornom poslovanju. Zadovoljstvo nam je što smo već dvije godine zaredom partneri CNP-a u projektima koji omogućavaju našoj publici uvid u aktuelne pozorišne produkcije iz regiona.“


Željeznička infrastruktura nema para, država će vraćati kredite – Portal Bar\nŽeljeznička infrastruktura nema…\nŽeljeznička infrastruktura (ŽICG) ne može iz poslovnih sredstava da finansira bilo kakvo investiciono ulaganje kao ni vraćanje međunarodnih kredita, naveli su iz tog državnog preduzeća.\nŽICG je obveznik vraćanja međunarodnih kredita koji se koriste za rekonstrukciju i modernizaciju željezničke infrastrukture i ukupne obaveze po osnovu međunarodnih kredita na kraju 2020. godine iznose 35,1 milion eura. Za naredne tri godine je za otplatu kredita potrebno obezbijediti blizu 14 miliona eura. Za ovu godinu 4,3 miliona, naredne 5,15 miliona i 2023. godine 4,6 miliona. Za kredite ŽICG garant je Vlada Crne Gore, što znači da će se krediti plaćati iz budžeta, ukoliko ŽICG nema novca da ih finansira iz sopstvenih sredstava, piše Dan.\nGodišnje obaveze za zarade zaposlenih iznose 6,9 miliona (prosječan broj zaposlenih u toku 2020. godine je 760, sa prosječnom zaradom od 413 euro), obaveze prema dobavljačima iz poslovnih sredstava 1,854 miliona, a obaveze po osnovu poreza i doprinosa na zarade 2,67 miliona.\nEvidentno je da ŽICG ne može iz poslovnih sredstava da finansira bilo kakvo investiciono ulaganje kao ni vraćanje međunarodnih kredita naveli su iz ŽICG u izvještaju o realizaciji programa izgradnje, održavanja, rekonstrukcije i modernizacije željezničke infrastrukture za 2020. godinu koji je Vlada usvojila na poslednjoj sjednici.\nNepovoljna starosna struktura zaposlenih, 47,7 odsto zaposlenih ima preko 50 godina, uslovi rada izvršnih radnika koji podliježu obaveznim periodičnim ljekarskim pregledima i radnika koji obavljaju teže fizičke poslove, zahtijevaju zapošljavanje mlađe radne snage koji za obavljanje navedenih poslova moraju obaviti neophodnu obuku.\n“Za radove održavanja pruge neophodno je zapošljavanje većeg broja radnika naročito za poslove sezonskog održavanja pruge (čišćenje kanala, košenje trave, kavanje kosina, zamjena pragova i sl). Prirodni odliv kadrova ne prati adekvatna poslovna politika zapošljavanja u gotovo svim segmentima izuzev otpravnika vozova”, kazali su iz ŽICG.\nKako navode, probleme u zapošljavanju predstavlja i nezainteresovanost kvalitetnog srednje stručnog kadra i inženjerskog kadra za rad u izvršnim službama građevinskog i elektro održavanja imajući u vidu težinu i odgovornost poslova koje ne prati adekvatna novčana naknada (inženjerska plata 490 eura bez minulog staža).\n“U svakom slučaju, to je proces za koji je potrebno vrijeme i finansijska sredstva, a u narednom periodu ovom problemu je potrebno posvetiti naročitu pažnju”, istakli su iz ŽICG.\nIstakli su da ulaganja u željezničku mrežu na godišnjem nivou treba da budu značajno veća od sredstava koja se opredjeljuju iz budžeta


Početna/Aplikacije/Posledice pandemije: Online aplikacije za upoznavanje vs offline\nGlobalna pandemija iz korena je promenila naše svakodnevne aktivnosti, a ni upoznavanje potencijalnih partnera nije izuzetak.\nTokom karantina i perioda samoizolacije, ljudi su provodili više vremena na aplikacijama za upoznavanje, a broj njihovih korisnika i dalje raste.\nZahtev potencijalnom partneru da otkrije svoj status vakcinacije predstavlja očiglednu posledicu pandemije, međutim, uživo upoznavanje ljudi sa kojima je stupljeno u kontakt online stvara veću zabrinost od one povezane isključivo sa strahom od razboljevanja. Ukupno, 50% korisnika se oseća nervozno ili nebezbedno (18%) kada po prvi put uživo upoznaju nekoga koga su upoznali onlajn.\nKako bi ublažili neke od ovih briga, većina (72%) korisnika koji koriste online sajtove i aplikacije za upoznavanje žele da pričaju telefonom ili putem videa pre nego što dogovore susret uživo.\n„Čini se da uz svu politiku ostajanja kod kuće i sva ograničenja širom sveta, online upoznavanje danas igra veliku ulogu u životima ljudi. Ipak, prelaz sa online na offline za mnoge predstavlja nešto o čemu treba dodatno razmisliti: ne treba uzeti u obzir samo zdravstvenu situaciju, već i generalno postojeće rizike koji proizilaze iz susreta sa nepoznatom osobom”, kaže David Jacoby, istraživač bezbednosti u kompaniji Kaspersky.\n,,Kako biste pouzdano nastavili da uživate u online i offline upoznavanju, važno je da budete obazrivi povodom podataka koje delite sa potencijalnim partnerom, tako da ako se predomislite u vezi sa upoznavanjem nekoga, uvek možete da kontrolišete situaciju, znate koliko informacija ste podelili o sebi i kako one mogu biti iskorišćene”, dodao je on.\nTerapeutkinja Birgitt Hölzel, sa klinike u Minhenu Liebling + Schatz istakla je da je normalna ljudska potreba sastati se uživo nakon toliko meseci izolacije. ,,Ljudi su društvena bića, potrebno nam je druženje, razmena i bliskost, čak i fizička bliskost. Svakako, aplikacije za upoznavanje su omogućile povezivanje sa novim ljudima tokom pandemije. Mnogo je stvari koje smo uzimali zdravo za gotovo pre pandemije, nesigurnosti, posebno na nivou fizičkog kontakta, su ogromne. Zbog toga je normalna reakcija korisnika aplikacija za upoznavanje da igraju na sigurno – insistiranjem na susretu uživo samo sa onima koji potrebu za sigurnošću i bezbednošću shvataju ozbiljno. Jer je osećaj da vas neko uzima za ozbiljno ključan aspekt izgradnje uspešnog odnosa,” rekla je dr Hölzel.\nKristy Stahlberg, direktorka korporativnih komunikacija u kompaniji Fun Factory, je izjavila: „Najbolji savet dok ne poželite da ugovorite susret sa nekim ko je potpuno vakcinisan ili ima antitiela, pobrinite se za to da na slikama koje ste slali ne budete prepoznatljivi, i nikada nemojte da radite nešto zbog čega vam je neprijatno. Sa druge strane, nemojte ići predaleko. Vaš partner preterano provokativne poze može smatrati uvredljivima. Ukratko, možda ćete promašiti poentu. Umesto toga, igrajte se sa indirektnim detaljima koji obećavaju više nego što pokazuju.”\nIzvor: Love in an algorithmic age | Kaspersky official blog\nDating Online dating Pandemic


Šešelj traži od Tribunala 12 miliona evra odštete\nŠešelj traži od Tribunala 12 miliona evra odštete\nLider SRS Vojislav Šešelj zatražio je od Haškog tribunala naknadu štete u iznosu od 12 miliona evra zbog, kako je naveo, neosnovanog pritvora pošto je u pritvorskog jedinici tog suda već 11 i po godina, saopšteno je danas iz Haga.\nŠešelj je, u zahtevu Tribunalu podnesenom 10. juna, podsetio da se 24. februara 2003. godine dobrovoljno predao međunarodnom sudu u Hagu i da je od tada u pritvoru u Sheveningenu.\nPozivajući se na Međunarodni pakt o građanskim i političkim pravima, Evropsku konvenciju za zaštitu ljudskih prava i osnovnih sloboda, protokol sedam te Konvencije, Rimski statut Međunarodnog krivičnog suda, on je naveo da bi bilo „krajnje neverovatno da međunarodni standardi… ne važe ili se ne primenjuju u MKSJ“.\nŠešelj je stoga zatražio da naknadu štete „zbog izgubljene zarade, neiskorišćenih prava iz radnog odnosa, izgubljenih doprinosa za penzijsko i invalidsko osiguranje, troškova poseta članova porodice, troškova boravka u pritvoru i svega što sledi kao materijalna i nematerijalna šteta“, navedeno je u podnesku.\nLider radikala je istakao da trpi i indirektnu štetu zbog nemogućnosti rada i zarađivanja, da su mu povređeni ugled i čast, kao i da „zbog trajnog oštećenja zdravlja tokom 135 meseci pritvora ima pravo na novčanu naknadu u obliku novčane doživotne rente“.\nPodsećajući da je u Hag otišao s mesta poslanika u Skupštini Srbije, što bi, kako je naveo, bio sve do sada da nije u pritvoru, on je izračunao da bi za 11 i po godina zaradio 210.245 evra bruto plate s paušalom, a na ime dnevnica još 11.927 evra.\nŠešelj je izračunao i da troškovi poseta članova njegove porodice iznose 502.067 evra, a poseta članova SRS, pravnih savetnika i porodičnih prijatelja ukupno 121.257,50 evra.\nTroškovi njegovog boravka u pritvoru iznose, prema Šešeljevoj računici, 138.900 evra za nabavku hrane, pića i telefonske razgovore.\nZbog trajnog oštećenja zdravlja, Šešelj je procenio da doživotna renta od 2.000 evra mesečno treba ukupno da iznosi 280.800 evra.\nNaknada za povrede časti i širenje neistinitih navoda trebalo bi, prema njegovoj računici, da bude 675.000 evra.\nKao naknadu za duševne bolove, Šešelj je zatražio 5.150.000 evra, za fizičke bolove zbog zdravstvenog stanja još 470.000 evra, a za pretrpljeni strah 337.933 evra.\nOn je naveo da su troškovi odbrane iznosili 3.941.561 evro i da bi naknada nematerijalne štete za članove njegovog domaćinstva trebalo da bude 310.309, 50 evra.


Pružanje humanitarno-socijalne pomoći starijim Romima, preživelim žrtvama nacističkog progona - ICS Serbia\nProgram humanitarne, psihosocijalne, pravne i medicinske pomoći starijim Romima, žrtvama nacističkog progona, sprovodi se od 17. aprila 2003. na inicijativu Međunarodne organizacije za migracije (IOM).\nNemačka fondacija „Sećanje, odgovornost i budućnost“ i Okružni sud Sjedinjenih država za Njujorški istočni okrug (Poravnanje sa švajcarskim bankama) ovlastili su IOM da rukovodi pružanjem humanitarne pomoći starijim Romima, preživelim žrtvama progona nacističkog režima, rođenim do 9. maja 1945. godine.\nU prvih pet i po mjeseci, do 30. septembra 2003, ICS je ovaj program sprovodio u 6 opština na jugoistoku Srbije: Aleksincu, Beloj Palanci, Pirotu, Vranjskoj Banji, Vranju i Bujanovcu, i obezbeđivao pomoć i podršku za 900 korisnika.\nOd 1.oktobra 2003., program je produžen na još godinu dana i u njega je uključena i opština Leskovac, a broj korisnika je porastao na 1.300. Naredno produženje projekta na još sedam meseci usledilo je 1. oktobra 2004. U opštinama Vranjska Banja, Vranje i Bujanovac, ICS direktno sprovodi program, dok se u ostalim opštinama sarađuje sa lokalnim partnerima na sprovođenju projekta.\nDruštveni klubovi, osnovani u šest opština, centar su svih aktivnosti programa. U njima se korisnici svakodnevno sastaju i druže, provode vreme sa svojim vršnjacima u neformalnoj opuštenoj atmosferi razgovarajući, igrajući društvene igre, radeći ručne radove, gledajući TV, čitajući novine. Pored slobodnih aktivnosti, jednom nedeljno korisnici imaju priliku da, uz pomoć domaćina kluba, organizuju neki poseban događaj, zavisno od svojih interesovanja. Nekada su to posete advokata ili socijalnih radnika koji im daju savete i pružaju pomoć u konkretnim životnim problemima, nekada izložba na kojoj prikazuju svoje rukotvorine, muzičke večeri; ipak, izleti i obilasci kulturno-istorijskih spomenika su najpopularniji događaji.\nU sedmoj opštini, Leskovac, umesto društvenog kluba, postoji Centar za pružanje pravne pomoći, gde se četiri puta nedeljno korisnici mogu obratiti za pomoć advokatu.\nPored klupskog prostora, u svih sedam opština postoji i medicinski prostor gde korisnici tri puta nedeljno mogu da dobiju savet lekara i medicinske sestre, kao i najneophodnije lekove. Lekar takođe evidentira i njihove potrebe za naočarima i zubnim protezama i upućuje korisnike određenim ustanovama i ordinacijama koje u okviru programa realizuju te potrebe. Jednom nedeljno medicinski timovi posećuju korisnike koji zbog bolesti ili hendikepa nisu u stanju da dođu u klub. Tako ovi korisnici u svojim domovima dobijaju pomoć i lekove.\nPored redovnih mesečnih aktivnosti, u okviru programa se svaka tri meseca obezbeđuje po jedan higijenski paket i jedan paket hrane za svakog korisnika. Većina korisnika pakete dobije u klubovima, dok se bolesnim i korisnicima koji iz bilo kojih razloga ne mogu da dođu u klub pomoć dostavlja u njihovim domovima.\nU zimskim mesecima svaki korisnik dobije i određenu, programom predviđenu, količinu drva, koja mu se dostavlja na kućnu adresu.\nNajugroženiji korisnici su u prilici da dobiju i jednokratnu hitnu finansijsku pomoć. Pomoć se daje za različite kategorije potreba i može biti dodeljena za plaćanje troškova lečenja, materijala za operacije, nabavku slušnih aparata, lekova za hemoterapiju, merača šećera u krvi za dijabetičare, ali i za izmirivanje dugovanja za električnu energiju, vodu, za nabavku neophodne odeće, kreveta, šporeta, itd.\nDo sada je podeljeno: 58.189 podeljenih lekova, 9.600 higijenskih paketa, 9.600 paketa hrane i 5,850 m3 ogrevnog drva, hitna finansijska pomoć za 501 korisnika, 756 para naočari za 466 korisnika, 310 zubne proteze za 161 korisnika.\nPrevious Post Obrazovni i rekreativni program za izbeglu, raseljenu i romsku decu\nNext Post Dajmo doprinos za razvoj u Srbiji


Premijer Duško Marković primio predsjednika CRBC-a Du Feija: Prioritetna dionica Autoputa biće završena sredinom 2020, nađena rješenja za otvorena pitanja\nDatum objave: 08.03.2019 16:33 | Autor: SLUŽBA ZA ODNOSE S JAVNOŠĆU VLADE CRNE GORE\nVideo: Premijer Duško Marković primio predsjednika CRBC-a Du Feija - kadrovi\nFoto: Premijer Duško Marković primio predsjednika CRBC-a Du Feija (22,4 MB)\nKonstatovano je da radovi na prioritetnoj dionici Smokovac – Uvač Mateševo Autoputa Bar – Boljare dobro napreduju te da nema nikakvih dilema da će prva dionica najvećeg infrastrukturnog projekta u novijoj istoriji Crne Gore biti završena do sredine naredne godine.\nNa sastanku su nađena rješenja i za sva otvorena pitanja u vezi sa prioritetnom dionicom.\nIskazavši zadovoljstvo obavljenim radovima predsjednik Marković je ocijenio da je riječ o projektu koji ne predstavlja samo građevinski podvig već potvrđuje i prijateljstvo i učvršćuje veze Crne Gore i Narodne Republike Kine.\nPredsjednik CRBC-a se zahvalio na kontinuiranoj podršci naporima kompanije i iskazao spremnost za nastavak saradnje sa Crnom Gorom izgradnjom ostalih dionica Autoputa i to neposredno po završetku prioritetne dionice. Premijer Marković je u vezi sa tim informisao sagovornika da očekuje da Predlog zakona o javno-privatnom partnerstvu uskoro prođe proceduru u Vladi i bude proslijeđen Skupštini. Nakon usvajanja – rekao je predsjednik Vlade – biće stvorene normativne pretpostavke za transparentno pokretanje odgovarajućih javnih procedura za gradnju narednih dionica.


Otkrivamo: Uskoro novi hotel u Vrnjačkoj Banji – luksuzni hotel PARK, još jedan biser u lancu A hotela - Novosti - Turistički svet\nHotel Park / Autor: Vanja Trmčić\nSamo što nije otvoren a već se o njemu priča! Za one koji još uvek ne znaju, u pitanju je hotel Park - najnoviji hotel u prvom lancu srpskih hotela visoke kategorije - A HOTELI. Nalazi se na glavnoj promenadi u centru Vrnjačke Banje i lepotom svoje fasade već sada privlači pažnju brojnih turista. Kad uskoro bude otvorio svoja vrata gostima, biće to, baš kao i nekada, kultno mesto sofisticiranih poštovalaca tradicije, kulture i umetnosti, ali i novo odredište savremenih poslovnih ljudi koji tragaju za luksuznim urbanim prostorom usred raskošno zelenih turističkih destinacija.\nOvaj hotel, na idealnoj poziciji, gotovo u samom srcu Vrnjačke Banje, ima 57 soba i moći će da ugosti oko 130 gostiju. U njegovom sastavu je i atraktivan wellness & spa centar - moderan, intiman, upakovan u prepoznatljivom stilu A hotela, dve kongresne sale, reprezentativan internacionalni restoran sa poslastičarnicom i baštom na Promenadi, lobi bar, pansionski restoran, a u okviru hotela “Park” biće i maštovito uređena Kuća slatkiša sa najboljim „Pionirovim“ proizvodima. I ono što mnogi ne očekuju, a ovde će naći, je sopstveni hotelski parking, koji u Vrnjačkoj Banji predstavlja ozbiljan benefit za hotelske goste.\nPosle godina uloženih u rekonstrukciju i renoviranje nekadašnjeg objekta, započetog početkom 20. veka, ono što je pre samo izvesnog vremena bio san, konačno će, zahvaljujući ALCO Grupi, u čijem je vlasništvu lanac A hotela, uskoro postati – realnost.


Heroina savremenog doba - Ana Ilić\nHeroina savremenog doba\nMoja je poezija sirova kao što su osećanja sirova, ne „umackana“ i ulepšana. Takva osećanja nemaju rimu i zato ih u mojim pesmama malo ima.\nPesnik sam ali i neko ko se bori sa bolešću. Shvatila sam da postojim kao neko ko podseća na to i podseća druge ljude koji se bore da budu jači. Nisam „crna ili bela“ i moje mesto je negde između i postojim između: i kao borac i kao stvaralac.\nDolazak iz mog Vladičinog Hana ovde u Niš, ta promena… bila je prilično teška. Dok sam se nosila s tim, nisam ni primetila na koji način to utiče na mene, nisam znala koliko je to teško, ali je to možda bio i najteži deo mog života, čak teži od mnogih delova mog života za koje bi svako rekao da su teški, ali ja mislim da je ovo bilo nešto najteže: da odbacim deo „stare sebe“, da prihvatim nešto novo, da prihvatim samu sebe i odredim sebi novu ulogu.. To je i divno i teško. I upravo ta moja ljubav prema umetnosti i književnosti, pomogla mi je da na najbolji način pronađem sebe i zato sam se dobro snašla i lako pronašla i taj teži period prilagođavanja promenama nije dugo trajao.\nNjene knjige su proputovale svet – ona nije\n“Vrsni student treće godine Filozofskog fakulteta u Nišu, a pre toga, u Vladičinom Hanu, nosilac Vukove diplome kako u osnovnoj tako i u Srednjoj školi, sa posebnim talentom za pisanje.\nU devetoj godini saznaje da se od druge dece ne razlikuje samo po izvanrednim đačkim uspesima. Suočava se sa Fridrajhovom ataksijom, vrlo retkom bolešću za koju medicina još uvek nema rešenje, a sa kojom se u Srbiji bori još samo nekoliko osoba. Lek, sa kojim se samo usporava razvoj ove bolesti, je izuzetno skup i nije na listi prioriteta zdravstvenog osiguranja Srbije.\nDo sada je napisala dve knjige – zbirke pesama sa kojima osvaja brojne domaće i međunarodne nagrade i priznanja, dok je treća u pripremi. Prodajom svojih knjiga, po ceni koju kupac odredi, ona sama sebi obezbeđuje sredstva za kupovinu leka koji joj je nephodan.\nHeroina savremenog doba – Ana Ilić.”\nEmisija “Znanje Srbije”: Ana Ilić, pesnikinja


Milenković smenio šefa kabineta - TV INFO PULS\nDatum kreiranja utorak, 03 oktobar 2017 10:41\nGradonačelnik Vranja Slobodan Milenković smenio je svog dosadašnjeg šefa Kabineta Miodraga Cvetkovića, a na njegovo mesto postavio Sanju Zlatković, koja se do sada nalazila na poziciji zamenika sekretara Skupštine grada.\nKako Info Vranjske saznaju, jer zvaničnog saopštenja nema, do smene je došlo još u petak, posle višenedeljnih problema između Milenkovića i Cvetkovića.\nCvetković, inače u pobratimskkim vezama sa većnikom Miroljubom Stankovićem, na osetljivom mestu šefa kabineta zamenio je Vidu Stojanović u novembru 2016. godine, kao kadar onog dela SNS-a koji predvode poslanik Slaviša Bulatović, gensek Goran Đoša Đorđević, zamenik gradonačelnika Nenad Antić, direktor Goran Petrović i drugi.\nGradonačelnik Mienković prihvatio je bez pobune ovakvo rešenje, ali ono nije moglo da fuunkcioniše ni godinu dana.\nOvo je prvi put da Milenković nešto diretno preduzima protiv volje dela vođstva stranke, jer je u njegovoj okolini, priča se, ocenjeno da je Cvetković "produžena ruka" pobrojanih ljudi, a ne "iskren saradnik".\nNova šefica kabineta Sanja Zlatković i do sada je savetovala Milenkovića u pravnim pitanjima, pa važi za njegovu "osobu od poverenja":\n0 #1 jakoav 19-10-2017 14:10\ndobro, dobice jadan, neko drugo radno mesto, nece da ostane bez leba,


Nove ekološke aktivnosti za novu školsku godinu – Zlatibor.News\nReading: Nove ekološke aktivnosti za novu školsku godinu\nZlatibor.News > Blog > Događaji > Nove ekološke aktivnosti za novu školsku godinu\nUpdated 2015/09/18 at 8:17 AM\nTreću godinu zaredom Osnovna škola „Dimitrije Tucović“ iz Čajetine veoma uspešno realizuje Međunarodni projekat Eko-škole. Potvrda za taj uspeh, u ovu školu, stigla je u decembru prošle školske godine u vidu sertifikata eko-škole i dodelom zelene zastave.\nOve školske godine članove eko-odbora, učenike i zaposlene u školi očekuje realizacija mnogih važnih i zanimljivih ekoloških aktivnosti, koje su predložene Programom Eko-škole za školsku 2015/2016.godinu, na prvoj konstitutivnoj sednici, održanoj 17.septembra 2015. godine, u prostorijama škole u Čajetini.\nNa ovoj sednici prisutni članovi Eko-odbora imali su priliku da se kroz prezentaciju, koju je održala koordinatorka Eko-škole mr Zorica Milosavljević, profesorka biologije, prisete svih realizovanih aktivnosti u prethodnoj školskoj godini.\nO značaju škole kao ekološki orjentisane i motivisane institucije u lokalnoj zajednici, njenoj ulozi kroz podršku drugim relevantnim institucijama, govorila je direktorka škole Milka Vasiljević, a zahvalnost na podršci KJP „Zlatibor“ iz Čajetine i Opštini Čajetina u realizaciji Projekta primarne selekcije otpada na teritoriji ove opštine iskazao je i gost sednice Eko-odbora Srđan Pantović, direktor KJP „Zlatibor“. On je napomenuo da je ovo preduzeće veoma otvoreno za saradnju sa školom u Čajetini i da će se truditi da podrži sve ekološke aktivnosti predviđene Programom, kao što je to i do sada činilo.\nPredloga za nove aktivnosti je mnogo, i oni će ove godine biti orjentisani na temu „Otpad“. Neki od predloga su da se nastavi sa obukom o primarnoj selekciji otpada, da se prošire znanja o reciklaži i kompostiranju, da se obeleže važni ekološki datumi, da se nastavi i unapredi uređenje Čajetine i Zlatibora, kao i da se nastavi saradnja sa institucijama, udruženjima, roditeljima, preduzetnicima kroz različite zajedničke ekološke aktivnosti, što i jeste cilj eko-škole. Podsetimo da je prve godine škola u Čajetini realizovala aktivnosti na temu „Energija“, a druge godine na temu „Otpad“. Prema pravilima nacionalnog mentora u okviru Međunarodnog programa Eko-škole, nakon sticanja statusa eko-škole i dobijanja sertifikata, škola zadržava istu temu i za narednu (u ovom slučaju treću) školsku godinu.\nO shvatanju važnosti ove teme i njenom značaju za razvoj lokalne zajednice i o centralnom položaju škole kao eko-centra u opštini govori puna učionica u Osnovnoj školi „Dimitrije Tucović“ u Čajetini. O eko-motivisanosti govore predlozi i komentari predstavnika roditelja, zaposlenih u školi, učenika, predstavnika nevladinih udruženja, Doma zdravlja u Čajetini, KJP „Zlatibor“, Lokalne uprave Opštine Čajetina, medija, preduzetnika, predstavnika Turističke organizacije „Zlatibor“… I, naravno, uvek su dobrodošli svi oni koji su svesni da su naši ekološki koraci, iako nam se skromno ponekad učine malim, veoma bitni i veliki za naše okruženje i buduće generacije.\nTAGGED: cajetina, eko skola, eko-odbor, os dimitrije tucovic, zlatibor\nPrevious Article FK Zlatibor ide u Mionicu po novu pobedu\nNext Article Veliko interesovanje za takmičenje u pravljenju ajvara


Jug Srbije leži na srebru i zlatu | BL Portal\nKanadska firma otkrila bogata nalazišta na granici sa Bugarskom i Makedonijom. Poslije prvih analiza, u dalja istraživanja biće ukupno uloženo osam miliona dolara.\nKanadska istraživačka firma “Medgold risorsis” pronašla je u južnoj Srbiji, na samoj granici sa Bugarskom i Makedonijem, odlične indikatore da se u tom kraju nalaze bogata nalazišta plemenitih metala.\nOva kompanija, u istraživanju rudnog bogatstva pod nazivom “Tlamino projekat”, pronašla je sloj od 40 metara koji sadrži 8,32 grama zlata po toni i gotovo nevjerovatnih 193 grama po toni srebra.\nPoslije toga, ova kanadska firma je sklopila sporazum o zajedničkom ulaganju s kompanijom iz svoje zemlje “Fortuna silver”, u čijem se posedu nalaze rudnik zlata i srebra “San Hoze” u Meksiku i peruansko ležište srebra “Kailoma”. Prema tom sporazumu, “Fortuna silver”, koja u Argentini razvija i projekat otvaranja rudnika zlata “Lindero”, obavezala se da će u dalja istraživanja ove oblasti investirati osam miliona dolara. Planirano je da od te sume dva miliona američkih novčanica bude potrošeno tokom ove godine.\nPrema tom sporazumu, “Fortuna” bi, u zamjenu za finansiranje geoloških istraživanja na jugu Srbije, mogla da stekne 70 odsto vlasništva u “Tlamino projektu”. Kako saznajemo, istraživanja se rade na površini od oko 200 kvadratnih kilometara na teritoriji naše zemlje.\nPoslije identifikacije projekta, u jesen 2016. godine, “Medgold” je analizirao seriju uzoraka, a rezultati su pokazali da se količina zlata kreće od 0,78 grama do čak 132,5 grama po toni. Istovremeno, koncentracije srebra, pokazale su analize, bile su od 10,3 grama po toni do 2.110 grama po toni.\nKako se procjenjuje, istraživanja ove oblasti, nakon što je “Fortuna silver” preuzela finansiranje projekta, trebalo bi da se završe u roku od pet godina. Poslije toga, na red bi došla izrada preliminarne studije izvodljivosti, nakon čega će biti poznato da li će ova kompanija podneti zahtev za dodelu eksploatacionog prava. Prema podacima iz stručne literature, ležišta od grama zlata po toni smatraju se profitabilnim pod uslovom da postoje odgovarajuće količine rude.\nKanadski “Medgold” je licencu za istražna prava u “Tlamino projektu”, koji se nalazi nedaleko od Bosilegrada, od Ministarstva rudarstva dobio 2016. godine. Pre toga, ovo područje su od 1950. godine istraživali domaći stručnjaci, na osnovu čijih podataka se i došlo do naznaka o postojanju ležišta plemenitih metala u ovom delu Srbije. Sklapanjem ugovora sa “Fortunom”, kanadski “Medgold” postao je deo “Gold grupe”, sa sjedištem u Vankuveru.


PREDAVANJE O DOGAĐAJIMA IZ NOVEMBRA 1918: Srpski narodni odbor maestralno je obavio svoju dužnost – Zrenjanin\nPREDAVANJE O DOGAĐAJIMA IZ NOVEMBRA 1918: Srpski narodni odbor maestralno je obavio svoju dužnost\n– Srpski narodni odbor u tadašnjem Velikom Bečkereku, osnovan 31. oktobra 1918, sa dr Slavkom Županskim i dr Andrijom Vasićem koji su se smenjivali na položaju predsednika, obavio je odlično svoju dužnost koja se ticala mirnog prenosa vlasti sa organa Austrougarske na Veće, a zatim na organe kraljevine Srbije. Međutim, činjenica da nije bilo ljudskih žrtava, ne treba da dovede do zaključka da se Habzburška monarhija mirila sa porazom i slomom. Pored niza incidenata i verbalnih sukoba, zabeleženo je puškaranje između naoružanih ljudi pod komandom Srpskog i Mađarskog narodnog veća 14. novembra. U međuvremenu, članovi Narodnog veća i Srpske narodne garde stavili su pod kontrolu Poštu, a 10. novembra sprečili su odnošenje pet miliona kruna u Segedin i tako sprečili ekonomsku paralizu celog regiona. Deo tog novca – 500 hiljada kruna – pozajmljen je Narodnom veću u Novom Sadu, a ostatak je poslužio za podizanje Srpske gimnazije i pomoć srpskoj vojsci koja je 17. novembra ušla u grad.\nOvo je deo činjenica o burnim događajima s jeseni 1918. godine, saopštio istoričar najmlađe generacije Dimitrije Mihajlović, kustos Muzeja Vojvodine, na predavanju o aktivnostima Srpskog narodnog veća i ulasku Srpske kraljevske vojske, Gvozdenog puka „Knjaz Mihajlo“ u sastavu Druge moravske divizije u Veliki Bečkerek, održanom sinoć u Kulturnom centru Zrenjanina.\nMihajlović je novo svetlo na ove događaje bacio i isticanjem činjenice da je ugarski funkcioner doktor Deak već prvih dana novembra napustio grad i da je podžupan dr Agošton odbio da sa Dragutinom Ristićem razgovara na srpkom jeziku.\n← TEHNIČKI FAKULTET „MIHAJLO PUPIN”: Industrijsko inženjerstvo i zaštita životne sredine\nISKLJUČENJA STRUJE U ČETVRTAK: Bez struje delovi Zrenjanina i više mesta u opštinama Nova Crnja i Žitište →


1. December, 04:43\nLUDILO U BELORUSIJI: Policija zapucala na demonstrante, broje se povređeni i uhapšeni 0 Podijeli Podijeli na facebook Podijeli na twitter Podijeli na viber Pošalji na mail\nTenzije se ne smiruju od predsedničkih izbora\nU Belorusiji su se danas demonstranti ponovo okupili, a policija je, da bi ih rasterala, koristila i oružje. Lokalni opozicioni mediji pišu da ima veliki broj povređenih i uhapšenih.\nBeloruska policija je uhapsila nekoliko desetina ljudi kod metro stanice u Minsku, gde su se opozicioni aktivisti okupili da odaju poštu opozicionaru Romanu Bondarenku koji je preminuo 12. novembra od povreda zadobijenih tokom sukoba sa policijom.\nDemonstranti uzvikuju "Izlazim napolje", što je bila poslednja poruka koju je na internetu objavio upravo ubijeni Bondarenko.\nRadio Slobodna Evropa je objavio snimak na kojem se čuju pucnji i vidi dim dok demonstranti beže.\nOko mesta okupljanja demonstranata, policija je raspoređena zajedno sa teško naoružanim i opremljenim specijalnim jedinicama.\n"Desetine hiljada Belorusa okupilo se danas širom Belorusije da mirno protestuje u znak sećanja na ubijenog Romana Bandarenku. Lukašenko je protiv demonstranata upotrebio gas, granate i vatreno oružje. Mnogo ranjenih i povređenih. Poražavajuće" navela je liderka opozicije Svetlana Tihanovska.\nU Belorusiji je narod već mesecima na ulicama u okviru demonstracija protiv predsednika Aleksandra Lukašenka zbog, kako nezadovoljni tvrde, neregularnih izbora.


Visoka stručna sprema može da bude prepreka za dobijanje posla\n15.07.2018. / 8:00\nBANJALUKA, Ponekad i visoka stručna sprema može da bude prepreka za dobijanje posla. Oni koji su završili fakultet, nerijetko, u nemogućnosti da se zaposle, pristaju da rade i na radnim mjestima za koje se traži srednja stručna sprema, ali budu odbijeni jer su – previše kvalifikovani.\nU Zavodu za zapošljavanje pojašnjavaju da, u tom slučaju, mora da se donese odluka: šta je osnovno, a šta alternativno zanimanje.\n“Ukoliko lice se izjasni za alternativno zanimanje sa srednjom stručnom spremom, ono to svakako može, može dobiti potvrdu sa evidencije, može biti pozvano znači da radi sa srednjom stručnom spremom”, kaže Vedrana Milinković, portparol Zavoda za zapošljavanje RS.\nEkonomista Luka Macanović odbijen je na nekoliko konkursa zbog viška kvalifikacija. Kaže da se susretao sa raznim situacijama ali da se, na kraju, sve svede na isto.\n“I to ne jednom nego nekoliko puta, čak imam i napismeno kada dođe ono poslije prvog ili drugog kruga, kad treba da se razgovara o novcu i kolika će biti plata, kolika su primanja, kakve su vaše konkretne i detaljne obaveze, tada dođe ta formulacija, ipak smo našli adekvatnijeg kandidata, vaše sposobnosti prevazilaze obaveze koje nudi to radno mjesto, odnosno ta pozicija”, kaže Macanović.\nPoslodavcima koji traže radnike sa srednjom stručnom spremom prvo i predlažemo kandidate sa tim stepenom obrazovanja, objašnjavaju u Zavodu za zapošljavanje, ili one koji su se sami opredjelili da im je to osnovno zanimanje.\nU Agenciji za posredovanje u zapošljavanju ”Spektar”, kažu i da poslodavci, često, odbijaju kandidate zbog straha od njihovih kvalifikacija.\n“A taj strah se ogleda u tome da će ta osoba da ode prvom nekom sljedećom prilikom ako joj se ponudi adekvatniji posao, i misli da će podcijeniti tu osobu ako joj ponudi platu koja objektivno je mnogo manja nego što ta osoba u stvarnosti vrijedi na tržištu”, kaže Miroslav Vukajlović, direktor agencije Spektar.\nU agenciji “Spektar” kažu da ovakve situacije nisu rijetkost. Uvjereni su da je problem u aktuelnom obrazovnom sistemu koji, po njima, prozivodi kadrove za koje ne postoji velika potražnja na tržištu. ATV\nTagovi: agencija spektarposaorepublika srpskavisoka stručna spremazavod za zapošljavanje


PROGRESSIVE MAGAZIN | ALEKSANDAR RUŽEVIĆ, COCA-COLA HELLENIC\nALEKSANDAR RUŽEVIĆ, COCA-COLA HELLENIC\n(tekst objavljen u Progressive magazinu br. 138, maj 2016 )\nBIZNIS KOJI SE NIKADA NE ZAUSTAVLJA\nPonosni smo što je proteklu godinu obeležio napredak u svim aspektima, zahvaljujući proširenju asortimana, unapređenju kapaciteta i osnaženju našeg tima talentovanim ljudima. U Srbiji smo ostvarili rekordno tržišno učešće od čak 30,6%.\nZa kompaniju Coca-Cola Hellenic 2015. je bila godina rekorda, a trend uspešnog poslovanja nastavlja se i u 2016 godini. Kompanija beleži najveće tržišno učešće do sada i rast u okviru svih kategorija napitaka, kako među najpoznatijim svetskim brendovima kompanije Coca-Cola tako i među domaćim brendovima kao što su Rosa i neXt.\nOva kompanija zapošljava 1.200 ljudi u dve punionice i 4 distributivna centra u zemlji i nedavno je proglašena najboljom operacijom među 28 zemalja u kojima Coca-Cola Hellenic posluje. Sve pomenuto bilo je povod za razgovor sa Aleksandrom Ruževićem, generalnim direktorom kompanije Coca-Cola Hellenic Srbija i Crna Gora.\nNedavno ste otvorili regionalni Centar za sokove u Beogradu u koji su integrisane i aktivnosti subotičke fabrike Fresh&Co. Šta je ova investicija donela kompaniji, a šta potrošačima?\nProtekle godine fokusirali smo se na investicije u širenje proizvodnih i skladišnih kapaciteta, uvodeći pri tom čitav niz inovacija. Uložili smo preko sedam miliona evra, od čega četiri u izgradnju najmodernijeg regionalnog Centra za sokove, a tri miliona u kupovinu susednog zemljišta kako bismo kreirali mogućnost da dalje širimo poslovanje. Centar koji smo otvorili predstavlja najsavremenije postrojenje tog tipa u ovom delu Evrope i verujemo da će nam ovako napredna tehnologija, uz posvećenost tima, omogućiti novu eru poslovnog rasta. Upravo kombinacija proizvoda vrhunskog kvaliteta, inovativnog pakovanja i nove proizvodne tehnologije otvorila nam je mogućnost da ih ponudimo na čak sedam regionalnih tržišta.\nUz otvaranje Centra, investirano je i u modernizaciju i proširenje proizvodnih kapaciteta punionice, u šta konkretno?\nInvestirali smo u akviziciju susednog zemljišta koje će nam omogućiti širenje proizvodnje, ali i izgradnju dodatnih poslovnih objekata. U želji da nas potrošači bolje upoznaju, planiramo izgradnju Centra za posetioce u okviru kog će ljubitelji naših napitaka imati priliku da se ‘sretnu’ sa najnovijom tehnologijom koju koristimo, ali i našim vrednostima i visokim profesionalnim načelima.\nCoca-Cola HBC je objavila Integrisani godišnji izveštaj o poslovanju za 2015. Na koje je sve načine poslovanje u Srbiji doprinelo ovim brojkama?\nNaša postignuća svakako su doprinela odličnim rezultatima koji su predstavljeni u Integrisanom godišnjem izveštaju o poslovanju za 2015. godinu. Ponosni smo što je proteklu godinu obeležio napredak u svim aspektima, zahvaljujući proširenju asortimana, unapređenju kapaciteta i osnaženju našeg tima talentovanim ljudima. U Srbiji smo ostvarili rekordno tržišno učešće od čak 30,6%.\nNajavili ste rast poslovanja na izvoznim tržištima na kojima se proizvodi kompanije već nalaze, kao i osvajanje novih potrošača širom regiona – možete li nam reći nešto više o tome?\nZahvaljujući proizvodima vrhunskog kvaliteta i inovacijama na pakovanju, proizvode u ovom trenutku izvozimo na tržišta Crne Gore, Bosne i Hercegovine, Makedonije, Hrvatske, Bugarske, Mađarske i Malte Izgradnjom regionalnog Centra za sokove stvorili smo centar izvrsnosti u oblasti proizvodnje sokova, ali nastavljamo sa inovacijama. Na primer, nedavno smo predstavili novinu na domaćem tržištu – neXt Pulpy sa kockicama breskve koji je naišao na odličnu reakciju potrošača. Takođe, na tragu uvođenja prve eko boce u Evropi u kojoj se flašira Rosa voda, nastavićemo da primenjujemo najsavremenija ekološka rešenja i budemo lider u oblasti održivosti.\nU proteklom periodu, uz pomenutu, neXt sokovi su doživeli i druge inovacije, a naročito se ističe ona koja se tiče ambalaže. Da li potrošači ‘na prvu loptu’ prepoznaju takva unapređenja, da li se i u kolikoj meri ona isplate?\nPosebna inovacija neXt sokova u pogledu tehnike pakovanja, odnosno kvaliteta i izgleda ambalaže, ogleda se u poslednjoj reči tehnologije koja se po prvi put u Evropi primenjuje u našoj punionici u Zemunu. Novo pakovanje omogućava lakše rukovanje i otvaranje sokova, dok čuva kvalitet sokova i garantuje njihovu bezbednost. Dobri prodajni rezultati pokazuju da potrošači prepoznaju kvalitet i da neXt sokovi uspešno nalaze put do potrošačkih korpi.\nPunionica u Beogradu je nedavno dobila Zlatni EWS sertifikat, šta je bilo potrebno ispuniti da biste ga dobili?\nZlatni EWS (European Water Stewardship) sertifikat je oznaka kvaliteta i poštovanja standarda u oblasti odgo odgovornog upravljanja vodnim resursima i zaštite životne sredine. Coca-Cola Hellenic Srbija i punionica u Zemunu postigli su značajna dostignuća u oblasti upotrebe prirodnih izvora vode i oblasti zaštite životne sredine. Ključni parametri za dobijanje sertifikata bili su i upravljanje izvorima, očuvanje izvora i vraćanje vode u prirodne tokove. Coca-Cola Hellenic Srbija je prvi put dobila ovaj sertifikat za fabriku Vlasinka i Rosa vodu, a sada je i punionica u Beogradu dobila isto priznanje. Ovo priznanje dodatno nas motiviše da još dinamičnije ostvarujemo ciljeve iz oblasti zaštite voda, te planiramo da do 2020. godine smanjimo potrošnju vode za 23,2%, kao i da smanjimo potrošnju energije za čak 35% u poređenju sa potrošnjom iz 2010. godine.\nKrenuli ste, na globalnom nivou ali i u Srbiji, sa novom kreativnom kampanjom. Kakvu ona promenu predstavlja u marketinškoj strategiji kompanije?\nCoca-Cola danas predstavlja sinonim uspešnog marketinga i novom ‘one brend’ strategijom želimo da objedinimo našu priču o velikom broju napitaka iz portfolija i prenesemo poruku da, bez obzira na to za koji brend Coca-Cole se potrošači odlučuju, taj napitak je sjajnog ukusa, osvežavajuć i odgovara različitim životnim stilovima. Želimo da naši potrošači uz Coca-Colu svakodnevne trenutke pretvore u jedinstvene.\nU prošlom intervjuu za Progressive magazin iz 2013. godine, Ramon Weidinger je naglasio da u svim kategorijama u kojima ste prisutni u Srbiji beležite rast tržišnog udela, da li je to još uvek tako?\nTaj trend se nastavio i možemo slobodno reći da smo postavili nove ciljeve. Iz godine u godinu beležimo rast u okviru svih kategorija bezalkoholnih pića. Najveći dopri nos ovom rezultatu dala je kategorija energetskih pića, a naši lokalni brendovi Rosa i neXt takođe beleže značajan rast, osnaženi inovacijama, ukusima i novim unapređenim ambalažama. Posebno smo ponosni na rast u oblasti kategorije gaziranih napitaka, koji smo postigli zahvaljujući velikom izboru pakovanja za različite prilike.\nŠta, po Vašem mišljenju, otežava poslovanje kompanijama u Srbiji? Koje stvari biste promenili, da ste u mogućnosti, u cilju kreiranja boljih uslova na našem tržištu?\nVeoma smo posvećeni unapređenju privrednog ambijenta i poslovne klime u Srbiji i prepoznati smo kao aktiintervju van partner vladinog, korporativnog i civilnog sektora. Kroz brojne inicijative delimo svoja iskustva iz biznisa u svrhu razvijanja konkurentnosti, uređenja brojnih oblasti i usvajanja svetskih standarda u poslovanju. Naše kolege su aktivne u najistaknutijim poslovnim udruženjima koja predvode pozitivne promene, a posebno bismo istakli doprinos radu Saveza za fer konkurenciju koji je posvećen borbi protiv sive ekonomije. Za nas je ovo veoma važno pitanje, jer siva ekonomija predstavlja veliki izazov ne samo za korporativni sektor već i za državu.\nProšlo je 11 godina od kupovine fabrike za proizvodnju vode Vlasinka. Kakva je danas situacija na srpskom tržištu voda i da li ste ispunili sve ciljeve za brend Rosa?\nImamo mnogo razloga da budemo ponosni na rezultate Rosa vode čiju smo desetogodišnjicu akvizicije obeležili liderskom pozicijom u kategoriji negaziranih voda. Prodaja je u prethodnoj deceniji porasla četiri puta, a izvoz na okolna tržišta je višestruko uvećan, te Vlasinka izvozi 20% svoje proizvodnje. Tome su doprinela značajna ulaganja, koja u proteklih deset godina iznose više od šest miliona evra. Investicije su istovremeno sprovođene i u cilju unapređenja kvaliteta ambalaže i inovacija, pa je Rosa voda prva koja se flašira u ekološkoj plant boci koja sadrži do 30% biorazgradivog materijala. Rosa je primer izuzetnog brend menadžmenta i razvoja lokalnog brenda i verujemo da ćemo i u narednim godinama\nostvarivati dobre rezultate.\nDa li u vašem asortimanu postoje neke kategorije za koje smatrate da nisu još uvek ostvarile svoj puni potencijal?\nS obzirom na to da smo tržišni lider u oblasti gaziranih napitaka, u ovom trenutku nam je fokus na rastu i razvoju sokova i negaziranih napitaka. Dinamičniji rast planiramo i u segmentu energetskih napitaka.\nDa li je teško dalje razvijati brend koji traje duže od jednog veka, bilo da je reč o recepturi, promotivnoj i prodajnoj strategiji itd? Da li nove generacije konzumenata traže novi pristup – na koje se sve načine borite za njihovu lojalnost?\nSama činjenica da brend Coca-Cola postoji već 128 godina i iz godine u godinu osvaja sve veći broj potrošača govori o sveobuhvatnosti poslovne strategije koja stoji iza njega. Tržište je danas dosta kompleksnije u odnosu na prethodne decenije i to nas čini dodatno fokusiranim na kreiranje trendova, kao i na negovanje dugoročnih veza sa lokalnim zajednicama. Da ilustrujemo, Coca-Cola je tradicionalni partner Olimpijskih igara i to je za nas prilika da još jednom predstavimo inovacije i posvećenost aktivnom načinu života. Takođe, podržavamo brojne kulturne događaje, a naša komunikacija se značajno seli na digitalne kanale i naši brendovi su ti koji u ovoj oblasti kreiraj nove trendove.\nKako dolazite do sirovina za proizvode koje distribuirate na srpskom tržištu?\nKao i kod većine multinacionalnih kompanija, deo naše nabavke je centralizovan u sklopu Coca-Cola Hellenic grupe, ali smo i dalje u velikoj meri oslonjeni na domaće dobavljače i privredu. Ovo najbolje ilustruje podatak da smo samo u 2013. godini uložili preko 95 miliona evra u nabavke u Srbiji. Sarađujemo sa 4.000 partnera u Srbiji, a preko 60% voća koje koristimo u proizvodnji sokova iz našeg portfolija je domaćeg porekla.\nNa koje načine kompanija nastoji da se, kroz svoj portfolio proizvoda i aktivnosti, približi trendu zdravog života i ishrane?\nNaš portfolio pruža veliki izbor napitaka i veličina pakovanja, te možemo odgovoriti na potrebe potrošača različitih životnih stilova. U našoj ponudi se nalaze i napici bez kalorija i šećera, kao i oni sa smanjenom količinom kalorija i prirodnim zaslađivačima, te verujemo da se potrošači mogu opredeliti za one napitke za koje smatraju da se uklapaju u njihov način ishrane i životni stil. Svi naši proizvodi sadrže informacije o nutritivnoj i kalorijskoj vrednosti što potrošačima omogućava da donesu odluku na osnovu informisanog izbora. Paralelno sa ovim, posvećeni smo promociji aktivnog načina života jer znamo koliko je fizička aktivnost važna za očuvanje sveukupnog zdravlja. Samo prošle godine, u okviru našeg Pokreta za radost a u saradnji sa mnogobrojnim partnerima, aktivirali smo više od 90.000 ljudi. U ovoj godini ćemo, uz brojne druge manifestacije poput Coca- Cola trke zadovoljstva i Coca-Cola biciklijade, organizovati javne besplatne treninge u 39 Coca-Cola aktivnih zona širom zemlje i verujemo da će nam se građani Srbije pridružiti. Treninge će voditi sertifikovani treneri, novi ambasadori Pokreta za radost, i veoma se radujemo još jednom aktivnom letu.\nDa li planirate lansiranje novih brendova u Srbiji u bliskoj budućnosti?\nUvek težimo tome da proširimo portfolio i tržištu ponudimo nešto potpuno novo i vrhunskog kvaliteta. Upravo u tome smo uspeli sa neXt Pulpy sokovima koji u sebi sadrže kockice voća. Ovu inovaciju smo prvi doneli na tržište i već vidimo pozitivne reakcije.\nKakvi su planovi i ciljevi kompanije za ovu i narednu godinu, šta će biti u fokusu?\nNaš fokus ostaje na proširenju poslovanja na regionalna tržišta, ali i rastu našeg tima jer smo svesni da mladi i talentovani ljudi kreiraju promene. Zato ćemo nastaviti da pružamo podršku profesionalnom razvoju mladih kroz inicijative poput ‘Coke summership’ programa i ‘Career form the bottle’. Takođe, naš tim će nastaviti da održava odlične odnose sa kupcima kako bismo spremno dočekali sve promene na tržištu i najavljen dolazak novih maloprodajnih igrača. Naravno, nastavićemo da investiramo u projekte vezane za podršku lokalnoj zajednici i da unapređujemo našu strategiju održivog poslovanja kako bismo učestvovali u kreiranju održive budućnosti za sve nas.


Adidas dečije patike RUNFALCON 2.0 K FY9498 cena, cene Srbija, prodaja Beograd Novi Sad Niš\nAdidas dečije patike RUNFALCON 2.0 K FY9498 cene\nEPonuda nije internet prodavnica već Vam omogućava da brzo i lako nađete Adidas dečije patike RUNFALCON 2.0 K FY9498 po najjeftinijoj ceni. Naš cilj je da kupci budu što bolje informisani o ponudi Adidas dečije patike RUNFALCON 2.0 K FY9498 na tržištu Srbije. Vrlo lako nalazite željeni proizvod za kategoriju Dečije patike cene, ne morate da lutate od sajta do sajta za Adidas Dečije patike, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Adidas dečije patike RUNFALCON 2.0 K FY9498 sa PRODAVCEM. EPonuda ne može da garantuje potpunu tačnost specifikacije i slika za Adidas dečije patike RUNFALCON 2.0 K FY9498. Pre kupovine, podatke za Adidas dečije patike RUNFALCON 2.0 K FY9498 proverite na sajtu PROIZVOĐAČA.


Luvr bi mogao da primi umetnine iz Iraka, Sirije... - 01.11.2016, Sputnik Srbija\nFrancuski predsednik Fransoa Oland rekao je danas da bi u Luvr mogle da se smeste ugrožene vrednosti iz Iraka, Sirije i drugih zemalja u kojima besni rat, a... 01.11.2016, Sputnik Srbija\nevropa, vesti, svet, sirija, irak, pariz, fransoa oland\n© AFP 2022 / GEOFFROY VAN DER HASSELTProtekla četiri dana Luvru su donela gubitke u visini od milion i po evra zbog neprodatih karata.\nTakav objekat bi, prema njegovim rečima, trebalo da bude otvoren 2019. godine u Livenu, 200 kilometara severno od Pariza, prenosi sajt „Frans 24“.\n„Glavna svrha objekta u Livenu bila bi da se u njemu čuva kolekcija iz muzeja Luvr“, rekao je Oland na svečanom otkrivanju ploče kojom je obeležena lokacija na kojoj će biti izgrađen objekat.\nMeđutim, kako je istakao, objekat za konzervaciju imaće „još jednu ulogu, nažalost povezanu sa događajima, dramama i tragedijama koje se događaju u svetu, tamo gde su umetnička dela u opasnosti jer su teroristi i varvari odlučili da ih unište… Posebno u Siriji i Iraku“.\nFrancuski predsednik je dodao da će njegova zemlja to predložiti na konferenciji u Abu Dabiju u decembru, koja će biti posvećena ugroženoj baštini, a na kojoj će, kako se očekuje, učestvovati oko 40 zemalja.\nNa tom skupu će, kako je najavljeno, biti oformljen i fond s ciljem da se sakupi 100 miliona dolara kako bi se pomoglo u spasavanju ugroženih umetničkih dela.


Otvorimo vrata kineskim investitorima – Plus Radio\nHome / Društvo / Otvorimo vrata kineskim investitorima\nOtvorimo vrata kineskim investitorima\nBy Plus Radio on 15/09/2017 Vrijeme: 08:46\nPremijer Duško Marković na Forumu gradonačelnika pozvao je kineske investitore da ulažu u Crnu Goru, a naše privrednike da otvore vrata investicijama iz Kine. Kina i zemlje istočen Evrope sve intenzivnije sarađuju, kazao je gradonačelnik Pekinga Čen Jining. „Želimo da zajedno produbimo povjerenje svih građana i da oni vide da se zalažemo za promociju održivog razvoja“, kazao je Jining.\n„Siguran sam da ćete se na Biznis forumu i na Okruglom stolu predsjednika komora glavnih gradova, uvijeriti u mogućnosti koje nudi Crna Gora. Pozivam i crnogorske privrednike da kroz direktne susrete sa predstavnicima privrednih delegacija Kine i zemalja Centralne i Istočne Evrope, iskoriste priliku i otvore vrata za nastup na inostranim tržištima i doprinesu uvećanju razmjene, prije svega izvoza“, rekao je predsjednik Vlade.\nPremijer je ocijenio da postoji neiskorišćen prostor u Mehanizmu saradnje 16+1. „Vjerujem da će današnji poslovni i bilateralni susreti dodatno ohrabriti kineske kompanije da direktno ulažu u ovaj dio Evrope. Raduju nas najave uspostavljanja finansijskih i investicionih institucija i fondova unutar Mehanizma i nadamo se skorim konkretnim koracima i odobrenim sredstvima za projekte koji će doprinijeti daljem razvoju“, kazao je predsjednik Vlade.\nPredsjednik Marković je ocijenio krucijalnom ulogu lokalnih samouprava u kreiranju poslovnog ambijenta.\n„Investitori traže destinacije u kojima administrativne procedure i birokratija neće predstavljati barijeru, već samo regularan, ali efikasan, korak prema krajnjem cilju – realizaciji projekata. Crna Gora i njeni gradovi su puno uradili na tom polju. Danas smo jedna od najkonkurentnijih investicionih destinacija, o čemu svjedoče projekti koji se trenutno realizuju”, kazao je Marković.\nProjekti koji su već relizovani potvrđuju ispravnost Vladine politike i odnosa prema budućnosti, navodi premijer\n“Crna Gora postaje sve atraktivnija investiciona i turistička destinacija, a svjedok tome su upravo brojne kineske privredne delegacije koje nas redovno posjećuju i iskazuju interes za pokretanje i realizaciju projekata u svim oblastima“ – rekao je premijer Marković.\nPredsjednik Vlade je rekao da će naša zemlja izgradnjom autoputa i povezivanjem Luke Bar sa ključnim koridorima i tržištima Centralne i Istočne Evrope dodatno osnažiti svoju poziciju i postati jedan od saobraćajnih i logističkih čvorišta, na trasi preko koje će se obavljati trgovinska razmjena Evrope i Kine.\n„S tim u vezi, Mehanizam 16+1 i inicijativa „Pojas i Put“ su za nas veoma važna platforme, kroz koje ćemo dodatno prezentovati naše investicione potencijale. Kao buduća članica Evropske unije, aktivno ćemo doprinositi stalnom unapređenju strateških odnosa sa Kinom i ispunjavanju ciljeva u trgovinskoj razmjeni i ekonomskoj saradnji“, poručio je Marković.\nDodao je da je naša zemlja posebno zainteresovana za saradnju u oblastima infrastrukture, energetike, turizma, poljoprivrede, saobraćaja i logistike, kulture, prosvjete, nauke i sporta.\n← Previous Story Šansa da CG vina uđu na kinesko trižište\nNext Story → Opozicija kod ambasadora EU


treće dete – KRUŠEVAC.LINK\nOvde si trenutno: Home / treće dete\nU Mozaik sali Gradske uprave, održana je tradicionalna „Akcija treće, četvrto i peto dete po rođenju“, koju dva puta godišnje organizuje Odeljenje za društvene delatnosti Gradske uprave Кruševac i Komisija za sprovođenje mera i aktivnosti populacione politike. Generalni pokrovitelj i donator akcije je Grad Кruševac, a ova akcija je 69. po redu. Reč je o […]\nU Mozaik sali Gradske uprave danas je održana 68. akcija „Treće dete“ u organizaciji Grada Kruševca i Komisije za sprovođenje mera i aktivnosti populacione politike. Generalni pokrovitelj i donator akcije je Grad, a roditeljima su uručene poklon čestitke od 10.000 dinara. Roditelje je pozdravio zamenik gradonačelnika Aleksandar Jovanović, podsetivši da je ove godine iz budžeta […]\nU Mozaik sali Gradske uprave održana je tradicionalna Akcija “Treće, četvrto i peto dete po rođenju“. Generalni pokrovitelj i donator akcije koja se održava 66. put je Grad Kruševac. Ukupno je za 58-oro dece izdvojeno 464 hiljade dinara. Reč je o humanoj i podsticajnoj aktivnosti koja je usmerena ka pospešivanju nataliteta, ali je istovremeno i […]\nDO 15.06.2020. PRIJAVE ZA AKCIJU “TREĆE DETE”\nPovodom tradicionalne Akcije “Treće dete”, koju organizuje Gradska uprava grada Kruševca i Komisija za sprovođenje mera i aktivnosti populacione politike, pozivaju se roditelji koji nisu podneli zahtev, a koji su u periodu od 15. decembra 2019. godine do sada dobili treće, četvrto ili peto dete, da se jave u kancelariju broj 29 Gradske uprave grada […]\nKRUŠEVAC: Vidovdanska akcija “Treće dete”\nU Mozaik sali Gradske uprave, danas je održana tradicionalna „Akcija treće, četvrto i peto dete po rođenju“, koju organizuje Odeljenje za društvene delatnosti Gradske uprave Кruševac i Кomisija za sprovođenje mera i aktivnosti populacione politike grada Кruševca. Generalni pokrovitelj i donator je Grad Кruševac, a ova akcija je 64. po redu. Reč je o humanoj […]\nU Mozaik sali, danas je održana 63. akcija „Treće dete“ u organizaciji Gradske uprave i Кomisije za sprovođenje mera i aktivnosti populacione politike grada Кruševca. Tradicionalna akcija u okviru koje se dodeljuju poklon čestitke za treće, četvrto i peto dete u porodici održava se dva puta godišnje i jedna je od mera pospešivanja nataliteta, što […]\nPRIJAVITE SE NA VREME – AKCIJA “TREĆE DETE”\nPovodom tradicionalnog održavanja Akcije “Treće dete” pozivamo roditelje koji nisu podneli zahtev, a koji su u periodu od 15. juna do sada dobili treće, četvrto ili peto dete, da se jave u kancelariju broj 29 Gradske uprave grada Kruševca, najkasnije do petka 14. decembra 2018.godine, kako bi ostvarili pravo na poklon čestitku.\nU Mozaik sali Gradske uprave, održana je tradicionalna „Akcija treće, četvrto i peto dete po rođenju“, koju organizuje Odeljenje za društvene delatnosti Gradske uprave Кruševac i Budžetski fond za populacionu politiku. Generalni pokrovitelj i donator akcije je Grad Кruševac, a ova akcija je 62. po redu. Reč je o humanoj i podsticajnoj aktivnosti koja je […]\nU Kruševcu 61. Akcija “Treće dete”\nU Mozaik sali, juče je održana 61. akcija „Treće dete“ u organizaciji Gradske uprave i budžetskog Fonda za populacionu politiku grada Кruševca. Svečanosti su prisustvovali gradonačelnik Кruševca Jasmina Palurović, zamenik gradonačelnika Vesna Lazarević, predsednik Кomisije budžetskog Fonda za populacionu politiku Ivan Mijailović, načelnik Gradske uprave Ivan Anđelić, pomoćnik gradonačelnika za sport Predrag Milenković, narodni poslanik […]


Švarc-Šiling upozorava na tešku krizu u BiH, krivac je Dodik — Radio Velkaton : Radio Velkaton\nIzvor vijesti: krstarica.rs3. Jula. 2019. Bosna i Hercegovina\nŠvarc-Šiling upozorava na tešku krizu u BiH, krivac je Dodik\nBosna i Hercegovina je u teškoj krizi koja bi mogla da ima teške posledice, kako za Zapadni Balkan, tako i za čitavu Evropu, upozorava u autorskom tekstu za DW bivši visoki predstavnik u BiH Kristijan Švarc-Šiling, koji jedinog krivca za sve to vidi u aktuelnom predsedavajućem Predsedništva BiH, Miloradu Dodiku.\nŠvarc Šiling kaže da se neki sigurno pitaju da li je situacija tako teška ili se ipak preteruje, a da je njegov odgovor, nažalost: “ Da, situacija je zaista teška!“ .\n„Ako se Zapad i dalje bude zadovoljavao ulogom posmatrača, zemlja će se raspasti i to će imati teške posledice za čitav Zapadni Balkan, ali i za Evropu“, tvrdi Švarc Šiling.\nProblem vidi u Milardu Dodiku za kojeg kaže da je „ekstremni srpski nacionalista koji se isključivo rukovodi navodnim srpskim interesima, pri čemu prelazi preko interesa zajedničke države ne obazirući se kakvu joj štetu time nanosi.\n„Dodik sam otvoreno kaže da se ne oseća kao predsednik Bosne i Hercegovine, koja za njega u stvarnosti uopšte ne postoji, već da samo zastupa interese srpskog naroda“, kaže Švarc Šiling i tvrdi da je Dodik taj koji sprečava formiranje vlade tako što je odluku jednog od svojih prethodnika Nebojše Radmanovića proglasio nevažećom i prevaziđenom.\nReč je, precizira, o Godišnjem nacionalnom programu („Annual National Programme“), koji je preduslov za put u NATO, za koji je, kako kaže, Dodik svojoj nacionalističkoj partiji Savez nezavisnih socijaldemokrata (SNSD) u Republici Srpskoj naložio da donese odgovarajuću odluku, koja je u suprotnosti sa ranijim odlukama srpskih predstavnika i koju RS ističe kao preduslov za formiranje vlade.\nS obzirom na to da partije u drugom i većem entitetu, Federaciji BiH, ne žele da dozvole takvo nedemokratsko i antiparlamentarno ponašanje, vlada ne može da bude formira, što za posledicu ima apsolutnu političku stagnaciju, kaže Švarc Šiling i podseća da je od početka jula nemoguće doneti odluku o usvajanju budžeta tako da niko ne zna kako će se od 1. jula isplatiti plate činovnicima i državnim službenicima.\nPoslednji dan kada je Parlament BiH mogao da izabere delegate za Parlamentarnu skupštinu Saveta Evrope bio je 24. jun 2019.\n„Ni do tog izbora nije došlo. Razlog nije bio propust Parlamenta BiH, već razlog leži u partiji SNSD čiji je predsednik Dodik. Poslanici SNSD namerno se nisu pojavili na sednici i time su onemogućili izbor delegata za Savet Evrope“, piše Švarc Šiling.\nUkazuje da je Bosna i Hercegovina trenutno jedina zemlja Evrope koja neće biti zastupljena u Parlamentarnoj skupštini Saveta Evrope, te da se sve to se dešava u zemlji koja na svom putu ka EU mora da ispuni posebno mnogo zadataka i obaveza.\nPri tom je ovo samo mali presek događanja u protekle četiri sedmice, piše Švarc Šiling ne propuštajući priliku da pomene i, kako kaže, „zgodno“ pismo predsednika Dodika odlazećoj ambasadorki SR Nemačke u BiH Kristijani Hohman, kojim ju je obavestio da ne želi da je primi u oproštajnu posetu.


Niška televizija » Pojačana kontrola saobraćaja daje rezultate (VIDEO)\nPojačana kontrola saobraćaja daje rezultate (VIDEO)\nObjavljeno 05.01.2015. 12:50\nIako i dalje prilično crna, statistika saobraćajnih nesreća na putevima u Srbiji 2014. pokazuje smanjenje njihovog broja u odnosu na 2013 .\nNovi zakon o bezbednosti saobraćaja, pojačana kaznena politika prema nesavesnim vozačima, kao i pojačana kontorola u saobraćaju dali su rezultate, te je broj poginulih smanjen za više od 20%. Ipak, katastrofalni podacima pokazuju da su u jednom od prvih dana nove godine evidentirana 53 saobraćajna udesa u kojima je šest ljudi poginulo, a dvadeset četvoro povređeno. Kako bi se u narednom periodu ovakvi podaci izbegli, gradonačelnik Niša, prof. dr Zoran Perišić, najavio je da će i ove godine jedan od prioriteta biti očuvanje bezbednosti grada.\nPrema predlozima Ministarstva unutrašnjih poslova, ako budu uhvaćeni za volanom oni koji su tek položili vozački ispit, od 23 sata do 6 ujutro, biće kažnjavani sa šest poena i oduzimanjem dozvole na tri meseca. Kako je ministar policije Nebojša Stefanović najavio ova zabrana naći će se u predlogu izmena Zakona o bezbednosti saobraćaja, koji će biti prosleđen Vladi, a potom poslanicima. Zabrana noćne vožnje važiće za sve nove vozače, odnosno dve godine od momenta kada polože vozački ispit, bez obzira na starost. Za one koji dozvolu dobiju sa 17 i 18 godina, zabrana će važiti dok ne napune 21 godinu.\nPredviđa se čak i oduzimanje automobila vozačima bez dozvole ili onima sa više od dva promila alkohola.\nMaksimović bez komentara (VIDEO)\nNišlije ne štede za praznike (VIDEO)


PRIŠTINA OPET LAŽE, KAŽU DA SE NISU NI KANDIDOVALI ZA ČLANSTVO U IOTA! MALI: Lažima potiru realnost, nastavićemo da ih blokirmo u međunarodnim organizacijama\n11.07.2019. 15:57h 11.07.2019. 15:57h\nMinistar finansija Siniša Mali izjavio je danas da će Srbija i ubuduće sprečavati predstavnike tzv. džave Kosovo da uzurpiraju prava koja im ne pripadaju i da je, iako tvrde da nisu lobirali, jasno da su uložili ozbiljan napor da budu deo Intra evropske organizacije poreskih administracija (IOTA).\nMali je to rekao reagujući na izjavu prištinskog savetnika u resoru finansija Ljuljzima Rafune, koji je naveo da tzv. Kosovo uopšte nije ni apliciralo za članstvo, te da to što nisu primljeni ne predstavlja veliki gubitak, kao i da nisu lobirali za članstvo.\n"Notorne laži kosovskih zvanicnika su nešto na šta smo, na žalost, navikli prethodnih godina. Neprihvatanje realnosti je u njihovom maniru, a očigledno je da su teško prihvatili činjenicu da nisu primljeni u Intra-evropsku organizaciju poreskih administracija", kaže Mali.\nOn dodaje da, iako tvrde da nisu lobirali, jasno da su uložili ozbiljan napor da uđu u tu značajnu međunarodnu organizaciju, i u tome nisu uspeli.\nMali kaže da će naša zemlja i ubuduće sprečavati predstavnike Prištine da uzurpiraju prava koja im ne pripadaju.\n"Novosti" su objavile dokument iz koga se vidi da je Priština podnela molbu za prijem 9. juna prošle godine, koja je odbijena na Generalnoj skupštini IOTA početkom jula u Briselu.\nKao argument koji su naveli je da je "Prištini mesto u IOTA" i da je "Kosovo prizalo 113 država članica Ujedinjenih nacija, i da su članovi Svetske banke i Međunarodnog monetarnog fonda.\nMINISTAR MALI NA BLUMBERGOVOM FORUMU U LONDONU: Investicioni paket će pomoći daljem rastu naše ekonomije\nSiniša MaliKosovo i MetohijaSrbijaPrištinačlanstvomeđunarodne organizacije


Najbolji PIXMA štampači za dizajnere - Canon Serbia\nNajbolji štampači za dizajnere\nŠtampači predstavljaju osnovne alatke za nezavisne dizajnere i one koji sada rade od kuće, ali kako da odaberete odgovarajući model u skladu sa svojim potrebama?\nKako načini rada postaju sve fleksibilniji, sve je važnije da kućna kancelarija ili studio budu opremljeni alatkama koje su vam potrebne za efikasan rad. Za one koji rade u kreativnim branšama, naročito dizajnere, štampač predstavlja osnovnu alatku. Od pregledanja rasporeda do kreiranja štampanih kopija za odobrenje od strane klijenta i obavljanja svakodnevne administracije, štampač visokog kvaliteta može da vam uštedi vreme i da vam pomogne da dobijate poslove. Ali na koje karakteristike bi trebalo da obratite pažnju?\nOštar tekst i detalji dizajna, glatki prelazi, vernost boja i postojan kvalitet štampe predstavljaju osnovne zahteve za pregledanje od strane klijenata. Svestranost je još jedan ključni atribut štampača. Kao dizajner, možete da dobijete zadatak da napravite bilo šta, od vizitkarti i flajera do otisaka veličine postera, pa će vam štampač koji podržava širi asortiman tipova i formata medija pružiti više kreativnih opcija i smanjiti broj poseta lokalnoj štampariji. Pouzdanost i jednostavnost korišćenja takođe su veoma važni, kao i funkcije za praktičnost, poput bežične veze, automatskog uvlačenja papira i velikih brzina štampe.\nDa biste lakše odlučili koji štampač je najbolji za vaše dizajnerske potrebe, napravili smo izbor pogodnih Canon PIXMA štampača koje možete da razmotrite.\nNajbolji štampač za velike dizajnerske projekte: serija Canon PIXMA TS9550\nŠtampač iz serije Canon PIXMA TS9550 može da pravi A3 otiske bez margina, a nije mnogo veći od standardnog A4 štampača. © Natasha Alipour\nAutomatsko dvostrano štampanje i mehanizam za automatsko uvlačenje dokumenata kapaciteta 20 listova samo su dve od mnoštva funkcija štampača Canon PIXMA TS9550. © Natasha Alipour\nVišenamenski štampač Canon PIXMA TS9550 zauzima skoro isto mesta kao A4 štampač, ali može da pravi A3 otiske bez margina i ima mnoštvo funkcija koje dizajnerima omogućavaju da produktivnije koriste vreme. LCD ekran od 10,8 cm osetljiv na dodir omogućava lako podešavanje postavki, dok automatsko dvostrano štampanje i mehanizam za automatsko uvlačenje dokumenata kapaciteta 20 A4 listova smanjuje potrebu za dopunjavanjem. Takođe je u pitanju dobro povezan model, sa Ethernet i bežičnim opcijama, kao i podrškom za AirPrint (iOS) i Mopria (Android), uz aplikaciju Canon PRINT koja vam omogućava da štampate, skenirate i kopirate ideje i inspiraciju direktno sa pametnog uređaja.\nNaravno, najvažniji test za štampač je kvalitet štampe, a PIXMA TS9550 koristi pet odvojenih kartridža sa ChromaLife100 mastilom, uključujući pigmentno crno mastilo za oštar tekst, radi kreiranja detaljnih otisaka koji u albumu mogu da traju do 100 godina1. Serija PIXMA TS9550 takođe podržava širok asortiman kreativnih medija, uključujući Canon papir za štampanje visoke rezolucije, magnetni foto-papir i karton formata 12 x 12 inča.\nZa grafičke dizajnere koji nemaju potrebu da štampaju na formatima većim od A4, višenamenski štampač serije Canon PIXMA TS8350 podjednako je prijatan za gledanje kao i otisci koje daje. Elegantni dizajn će se uklopiti u radni prostor svakog dizajnera, uz novi nivo performansi štampanja zahvaljujući sistemu sa šest odvojenih mastila, koji smanjuje zrnatost.\nNajbolji štampač za male troškove korišćenja: Canon PIXMA G6040\nCanon PIXMA G6040 može da odštampa do 18.0002 stranica pomoću samo tri boce sa crnim mastilom, što ga čini pametnim izborom za one sa ograničenim budžetom. © Jake Baggaley\nČvrste boce sa mastilom koje ne prave nered kompanije Canon omogućavaju brzo i lako dopunjavanje kartridža sa mastilom visokog učinka u štampaču Canon PIXMA G6040. Boce takođe automatski prestaju da se prazne kada se kartridži napune.\nZa dizajnere koji prave veliki broj štampanih kopija za pregled, model iz MegaTank asortimana štampača Canon PIXMA G serije predstavlja veoma praktičnu opciju. Canon PIXMA G6040 ima četiri dopunjiva kartridža sa mastilom visokog učinka i može da pruži do 18.0002 stranica pomoću tri boce sa crnim mastilom ili 7.7002 stranica pomoću kompleta mastila u boji. Takođe može da se pohvali kapacitetom za običan papir od 350 listova i automatskim dvostranim štampanjem, pa možete manje vremena da provodite u dopunjavanju štampača PIXMA G6040 papirom i mastilom, a više brinući se o kreativnoj strani stvari.\nTehnologija glave za štampanje u modelu PIXMA G6040 garantuje oštre i detaljne otiske, kao i štampanje bez margina od kvadrata dimenzija 89 x 89 mm do A4. Takođe je u pitanju svestrani tri-u-jedan uređaj, sa mašinom za kopiranje i A4 skenerom, što vam omogućava da uvezete umetničke sadržaje i drugi izvorni materijal u projekat bez potrebe za dodatnim hardverom. PIXMA G6040 takođe ima podršku za informatički oblak, pa dizajnerska rešenja možete da štampate sa bilo koje lokacije pomoću kompatibilnih usluga, kao što su Google Drive i Dropbox.\nNajbolji štampač za dizajnere u pokretu: Canon PIXMA TR150\nCanon PIXMA TR150 brzo daje živopisne otiske zahvaljujući hibridnom sistemu mastila i brzinama štampe do 5,5 slika u minuti3. © Jake Baggaley\nZahvaljujući tome što lako stane u ranac i ima bežične funkcije, mali i lagani Canon PIXMA TR150 predstavlja savršen prenosivi štampač. © Jake Baggaley\nBez obzira na to da li ste grafički dizajner koji želi da pravi probne kopije za prezentaciju klijentu dok ste na putu ili radite na daljinu – ili samo želite da oslobodite malo prostora u kućnoj kancelariji – tanki i lagani štampač Canon PIXMA TR150 predstavlja odličan izbor. Ovaj prenosivi štampač može da štampa dokumente i fotografije bez margina do formata A4 i može da se napaja iz mreže ili pomoću opcione baterije, za zaista mobilno rešenje.\nPIXMA TR150 koristi hibridni sistem mastila sa pigmentnim crnim mastilom i odvojenim bojama, za živopisne otiske za arhiviranje. Takođe je brz, sa brzinama štampe do 5,5 slika u minuti3 u boji i 9 slika u minuti3 crno-belo. Takođe je kompatibilan sa kovertama i specijalizovanim papirom, uključujući Canon papir za štampanje visoke rezolucije, mat foto-papir, dvostrani mat papir, foto-papir za višestruko lepljenje i magnetni foto-papir.\nSve veze i kablovi nalaze se sa jedne strane štampača, pa lako možete da ga postavite na uska mesta, a dolazi sa podrškom za Wi-Fi na 2,4 GHz i 5 GHz4, kao i za Wi-Fi Direct, pa možete da nastavite bežično da štampate kada nemate pristup internet ruteru. Tu je čak i OLED ekran od 1,44 inča, pa takođe možete direktno da proverite status veze, pristupite postavkama i proverite nivoe mastila.\nAko vaše potrebe za mobilnim štampanjem nisu tako zahtevne, kompaktni i praktični Canon SELPHY Square QX10 daje živopisne slike formata 68 x 68 mm sa okvirom po kojem može da se piše, pa možete da dodajete beleške i komentare, što je idealno za kreiranje table sa slikama. Korisne karakteristike obuhvataju USB punjenje i Wi-Fi vezu, uz SELPHY komplete za dopunjavanje mastila i papira, koji vam omogućavaju da zamenite dve stvari u jednom jednostavnom koraku.\nFoto-papiri kompatibilni sa ChromaLife 100 uključuju foto-papir Pro Platinum, foto-papir Plus Glossy II, foto-papir Plus Semi-Gloss i sjajni foto-papir. Na osnovu ubrzanog testiranja od strane kompanije Canon, u uslovima odlaganja na tamnom mestu, uz kontrolisanu temperaturu, vlažnost i prisustvo gasova, radi simuliranja odlaganja u albumu sa plastičnim koricama. Canon ne može da garantuje dugotrajnost otisaka; rezultati mogu da se razlikuju u zavisnosti od odštampane slike, vremena sušenja, uslova prikazivanja/odlaganja i faktora okruženja.\nUčinak predstavlja procenjenu vrednost na osnovu metoda za pojedinačno testiranje kompanije Canon, uz upotrebu grafikona ISO/IEC 24712 i simulaciju uzastopnog štampanja sa zamenskim kartridžima sa mastilom nakon početnog podešavanja.\nPodrška za 5 GHz možda će biti nedostupna u vašem regionu.\nUpoznajte PIXMA G640 i PIXMA G540\nOtkrijte nove funkcije sledeće generacije Canon štampača MegaTank.\nNajbolji štampač za kućne kancelarije\nUčinite rad od kuće izuzetno jednostavnim uz štampač Canon PIXMA TR4650.\nŠtampači MegaTank i njihove prednosti\nOtkrijte šest razloga zašto vam je potreban štampač MegaTank.


Crvi u ishrani - 105.rs Odličan portal i još bolji radio\nNaslovnaŽivotHrana i pićeCrvi u ishrani - uskoro?!\nŽivotHrana i pićeInfoIz sveta\nCrvi u ishrani – uskoro?!\nCvri u hrani\nžuti brašnasti crv\nCrvi u ishrani, po odluci Evropske komisije koja je odobrila larve žutog brašnastog crva kao dopunu ishrani, naći će se u bliskoj budućnosti u nekim prodavnicama širom Evrope kao prehrambeni proizvodi ili dodaci u mlevenom mesu, testeninama, biskvitima i slatkišima.\n“Žuti brašnasti crv će biti prvi insekt koji je odobran kao hrana u Evropskoj Uniji, a njegovo stavljanje u promet je odobreno nakon pozitivne ocene Evropske agencije za bezbednost hrane. U junu ćemo raditi na usvajanju zakona kojim će se omogućiti potpuno uvođenje osušenog crva ove vrste na tržište Evropske Unije” – izjavili su iz Evropske komisije i dodali da ova vrsta crva može da se koristi i kao sastojak i kao grickalica. Naravno, prisustvo ovog crva moraće da bude jasno naznačeno u svim proizvodima, i posebno usklađeno sa alergijskim naznakama.\nOvo je očekivana odluka, jer je odavno poznato da su insekti izvor belančevina i da su neki od njih prilično masni čime mogu da se uporede sa svinjetinom, a u prilog crvićima u ishrani ide i to što je mnogo jeftinije i praktičnije uzgajati crve da bi se dobila kila mesa od njih, nego uzgajati svinje ili goveda za kilu junetine ili piletine. Azijatska kuhinja, pa i kuhinja Južnoameričkih država već odavno ubacuje insekte i zglavkare u svoju ishranu, mada u ovom kraju sveta još uvek sve ovo može da se podvuče izjavom “Zašto da jedem crve, kad mogu da jedem pile?”.\nZa sada, u našoj državi, brašnasti crvi mogu se kupiti kao hrana za ptice, veverice, zglavkare i kao mamac za ribe po cenama oko jednog dinara po komadu.\nImage by wiland1975 from Pixabay\nPostoji još 11 zahteva za uvođenje insekata u ljudsku ishranu, pa će se tako na meniju možda naći i manji brašnasti crv (Alphitobius diaperinus), kućni cvrčak (Acheta domesticus), crna vojnička muva (Hermetia illucens), trakasti zrikavci (Grillodes sigillatus), medonosna pčela (Apis mellifera), migratorni skakavac (Locusta migratoria) itd.\nPrijatno 🙂 !


Vlada Srbije pozvala Ujedinjene nacije da smene Martija Ahtisarija\nVlada Srbije pozvala je Ujedinjene nacije da smene svog glavnog pregovarača za status Kosova Martija Ahtisarija posle njegove izjave da je ''glupost'' tvrditi da se do rešenja za Kosovo može doći kompromisom. Portparol Vlade Srđan Đurić izjavio je da UN treba da postave novog pregovarača jer Ahtisarti ne želi da radi svoj posao i ispunjava svoj mandat, ili nije sposoban da se dođe do kompromisa.\nA predsednik Srbije Boris Tadić izjavio je da Beodgrad neće praviti ustupke kada se bude rešavalo pitanje statusa Kosova. Pokušavamo apsolutno sve da uradimo da sačuvamo integritet naše zemlje, rekao je Tadić. Ministar spoljnih poslova Vuk Drašković smatra da rešenje za budući status Kosova treba tražiti u kompromisu između legitimnog zahteva Srbije da se njene granice ne menjaju i zahteva Albanaca da vladaju Kosovom. Kompromis je u interesu obe strane i jedino je održivo rešenje, rekao je Drašković. Predsednica Koordinacionog centra za Kosovo Sanda Rašković Ivić izjavila je da je Srbija još od letos tražila izuzeće specijalnog pregovarača Ujedinjenih nacija Martija Ahtisarija. Srbija je mala zemlja i nije u situaciji da propisuje pravila, kaže Sanda Rašković Ivić.\nOdržan protestni skup SRS u znak solidarnosti sa Šešeljom\nUčesnici mitinga Srpske radikalne stranke koji je održan ispred ambasade SAD u Beogradu, zatražili su slobodu za Vojislava Šešelja i poručili da lider SRS 'štrajkom glađu brani svoja, ali i prava slobodarske Srbije'. Skup, pod nazovom 'Stop haškoj tiraniji', organizovala je SRS u znak solidarnosti i podrške sa liderom stranke, koji je u Haškom tribunalu pre 22 dana započeo štrajk glđu.